
PRAEFATIO. 



Quicumque nostra aetate operam dat Suetonio, ante omnia 
rationem habere solet editionis Teubnerianae, quam cura- 
vit C. L. Rothius. Editio illa, inde ab anno 1857, usque ad 
1890 saepe sine uUa mutatione repetita, magnopere lau- 
data est a viris doctis, quorum in manu fere sola erat, 
spretis vetustioribus editionibus, perinde ac si praeberet 
Suetonii textum omnibus rei criticae subsidiis instructum. 
Id tamen minime verum est. Quid enim dare studuit Ro- 
thius? Sic consilium suum in praefatione exposuit: „Verum 
hoc nondum satis perfectum esse videtur, ut ex infinito li- 
brorum numero optimi et antiquissimi eligantur ac tamquam 
duces fidi, quos nusquam nisi in apertos errores inciderint 
ipsi, deserere liceat, observentur." Optimum quidem consi- 
lium, quod tamen Rothium non semper tenuisse, maxime 
dolendum est. Addit paulo inferius: „Hoc praestare conati 

sumus, ut antiquissimos eosdemque optimos libros nostra 
editio ubique et in omnibus rebus aequabiliter referret." 
Yidemus ergo Bothium sibi non hoc proposuisse ut consti- 
tueret textum, qui meliorum codicum auctoritate nisus, ubi- 
que lectiones lucidas, probabilesque praeberet, sed tantum- 
modo ut exemplar ad litteram expressum unius vel pluriura 
optimorum codicum proferret. 

Dux iile fidus, quem sibi hac in re elegit auctor, prae- 
cipue fuit optimus omnium, codex Memmianus. Sic fuit et 
sic adhuc est mos apud Germanos, qui iurare solent in 
librorum auctoritatem et vulgo opinantur: „nullam esse 
vulgatae lectionis, ne in minimis quidem rebus, habendam 
rationem, nisi optimorum librorum accedat auctoritas." 

Quid autem nos quaerimus in editionibus, quibus uti co- 
gimur? Nimirum hoc solum: textum, mendis liberum, quem 
ubique intelligere atque explicare possimus, qualem textum 
praebere non potest, neque unquam poterit unus codex, 
ne optimus quidem. Quam ob causam non tanta laude dig- 
nam puto editionem, quam curavit Rothius, praesertim quod 
multis locis scripturas praebet, quas neque ipse editor, 
neque ullus lector unquam intelligere potuit. Etenim Mem- 
miani lectiones incolumes inviolataeque conservandae erant 
et sic fieri potuit ut interdum editio Teubneriana praebeat 
textum, quem defendere nullo modo possimus. 

Utinam saltem Bothius editionem dedisset cum annotatio- 
nibus et criticis et exegeticis, tunc demum cognossemus quo 
modo varios illos locos interpretandos esse ipse putaret edi- 
tor. Nunc vero, cum legimus lectionem, quae aut difficilis 
intellectu, aut Latina non sit, ad coniecturas decurrendum 

est, vel ad recipiendas lectiones librorum deterioris notae, 
quarum nullam habuit rationem editor. Saepe enim fieri po- 
test ut unus tantummodo codex nobis servaverit bonam ali- 
quam lectionem, quam per Rothium aliosque, quia e dete- 
riore loco, recipere non licet. 

Ut unum tantum e pluribus afferam exemplum: legimus 
in D. lulii vita, capite 81 : PatAcos ante menses^ cum in 
colonia Capua dedticti lege lulia coloni ad extruendas vUlas 
vetustissima sepulchra dissicerent e. q. s. Quid hic sibi vult 
verbum dissicerent? Nemini, opinor, notum est verbum dis- 
sicere^ compositum ex dis et sicere vel secere. Sed iam in 
vetustioribus et recentioribus editionibus receptam videmus 
lectionem, quam servaverunt alii codices: disiicerent Lap- 
sum tantummodo calami formam dissicerent putaverunt edi- 
tores, nam omnes fere non admonito lectore restituerunt 
disiicerent Litteram s, bis scriptam fuisse antiquissimo quo- 
dam more remotissimis temporibus, nihil est quod credamus, 
multo vero minus librarium vel ipsum Suetonium casca at- 
que obsoleta illa forma usum fuisse, id, quod praeterea a 
Suetonii consuetudine plane abhorret- Attamen formam dissi- 
cerent adhuc servavit et semper servabit editio Rothiana, 
quia sic legitur in codice Memmiano. 

Statuere igitur possumus: primum, textum Rothianum 
non esse Suetonii textum genuinum, sed nihil aliud quam 
bonum in studiis Suetonianis subsidium, quod negligere nec 
volumus, nec possumus; deinde numquam ideo lectionem 
parum. probabilem defendendam esse, quod eam praebeat 
Memmianus Codex; denique numquam bonam lectionem 
accipiendam esse, quia Memmiani codicis, sed quia bona est. 

Sedulo autem praeter optimos, deterioris quoque notae 
libri coDsulendi sunt atque praeter editionem Teubnerianam 
vetustiores quoque editiones, in quibus inprimis Burmanni, 
Oudendorpii, Ernestii, Crusii, qui omnes, et quod ad tex- 
tum et quod ad explicationem attinet, optime meruerunt de 
auctore nostro. 

Quid autem boc specimine scribendo mibi proposuerim, 
paucis verbis sic exponam: Tractaturus sum tantummodo 
duas vitas priores, quas accurate legens saepenumero incidi 
in locos, ubi textus, quem Rothius edidit, non satis lucidus 
sanusque mihi visus est, ubi aut emblema me offendit, aut 
iocutio parum apte adhibita. Gonatus ergo sum, quamquam 
^paucorum gratiam consecuturus" (Rothii verba haec sunt, 
Praef. pag. Y), sanare locos, qui mendis adhuc laborant, 
sive vindicans lectionem alicuius codicis, emendationesve 
virorum doctorum, sive e coniectura mea medelam propo- 
nens. Qua in agendi ratione semper persuasum habui Sue- 
tonium, quamvis non aureae Latinitatis scriptorem, tamen 
illo modo scribere debuisse, ut omnes, quibus historia Cae- 
sarum cordi erat, intelligere eum possent. Quae nullo modo 
defendi explicarique possunt vel delevi vel ita mutavi ut 
sanus bonusque sensus evaderet. Semper cogitavi Suetonium 
scripsisse breviter et concinne, sed brevitate ieiuna quadam 
et fere puerili, non illa, quam admiramur in Tacito, quae- 
que epigrammatum stylo simillima est, neque adhibuisse 
eum orationis ornamenta, quae laudamus apud Giceronem, 
sed sic semper egisse ut quam paucissimis verbis, quam 
plurima exprimeret. Rectissime Suetonii scribendi rationem 
describit Vir doctissimus Shuckburgh, in Vitae Augusti edi- 

tionis praefatione, his verbis: „It is business-like state- 
ment that he is seeking, not ornament or brilliancy." 

Talem ergo stylum restituere ubique studui, quodsi vo- 
luntatem vires defecerint, contulisse tamen aliquid ad Sue- 
tonii textum sanandum aequis fortasse videbor lectoribus. 

DIVUS lULIUS. 



Cap. 1. Annum agens sextum decimum^ patrem ami- 
sit; sequentibus consulibus flamen DicUis destinatus^ 
dimissa Cossutia,,., Corneliam , . , . duxit ua^orem, 

Plerique iam interpretes huic sententiae navarunt operam. 
Yocabula flamen Dialis desiinatus suum non babere locum 
variis argumentisdemonstraverunt praeter alios et Ernestius 
et Oudendorpius. Coniungi ea cum consulibus sequentibiAs 
non posse ob difficultates chronologicas recte monuerunt, 
nec mihi rem bene explicavisse videtur Baumgarten-Cru- 
sius, qui sic interpunxit: j^sequent^ms consulibus^ flamen 
Dialis destinatus^^^ ut sensus existat: Caesar, qui iam prius, 
paene puer, flamen Dialis destinatus erat, nunc, sequenti 
patris mortem anno, dimissa Cossutia e. q. s. Talis narrandi 
ratio certe non erat Suetonii, qui, quamquam brevitatis 
amantissimus, tamen numquam, brevitatis causa, una sen- 
tentia res tam diversas complecti solet, ut tota sententia 
aut obscurior fiat, aut mendacium contineat. Falsum enim 
est Caesarem flaminem destinatum esse anno post patris 

mortem, neque, si verum esset, ullo modo id cohaereret 
cum iis, quae in sequentibus narrat auctor. Quid destinatio 
illa cum Cossutia dimissa, quid cum Oornelia?Frocul dubio 
ergo vocabula citata delenda sunt. Non sunt inepti gram- 
matici annotatio, sed e verbis praecedentibus, quae aetatem 
non tulerunt, falso nostrum in locum migraverunt. Optime 
hoc intelligimus, cum sciamus Suetonium semper in vitis 
narrandis, varias partes diversis locis tractare, ita ut primo 
loco dissereret de imperatoris familia, deinde de muneribus, 
tertio de ingenio etc. Loco nostro Gaesaris familiam tractat 
atque igitur vix credi potest eum simul hac in parte de 
eius honoribus disputasse. 

Yocabula ergo : flamen Dialis destinatm alium in Suetonii 
opere tenuerunt locum, quem accuratius designare non am- 
plius possumus, sed sine dubio in textu tradito delenda sunt. 

Cap. 9. in fine: . . . .pa^tumque^ ut simul forisille, 
ipse Bomae ad res novas consurgereni^ per Am- 
branos et Transpadanos ; destitutum utriusque 
consilium morte Pisonis, 

De gentibus, quas nominat auctor, nihil constat, neque 
inter se consentiunt de iis libri Mss., quorum nonnuili 
habent Ambrones^ alii Vmbranos^ Lubranos^ Lambranos ; de 
nomine vero Transpadanos consentiunt omnes codices. Du- 
bitari ergo potest, utrum recte sese habeant haec vocabula: 
per Ambranos et Transpadanos^ an non. Monuit iam Vir 
Clar. Tj. Halbertsma, in libro, quem post eius mortem edidit 
Vir Clar. H. van Herwerden (Adversaria Critica; Leidae, 

E. J. Brill, 1896.), de loco nostro: „Exciderunt quaedam 

post c<m8urgermf\ i. e. : inter cmsurgerent et per Am- 

branos et Transpadanos. Quod vix credo. Sine dubio textus, 
sicut nunc eum legimus, mendose traditus est, nam suum 
locum in sententia non obtinent vocabuia per Ambranos et 
Transpadanos, 

Coniungenda essent cum foris^ non cum Roma^^ nam Caesar, 
Romae manens, nulio modo cum exteris nationibus ad res 
novas consurgere potuit. 

Fortasse Gn. Piso, iter faciens in Hispaniam citeriorem 
(cf. Sallust. De coni. Cat. c. 19), nonnullas gentes ad res 
novas excitare potuit. 

Sed addit Suetonius: destitutum utriusque consilium morte 
Pisonis, Novimus autem ex Sallustio Pisonem interfectum 
esse „in provincia ab equitibus Hispanis, quos in exercitu 
ductabat", i. e. postquam in Hispaniam advenit. Iter ergo 
Pisonis iam perfectum erat, et si revera Transpadanos ad 
res novas excitare conatus est, hoc conamen ad finem iam 
in itinere perduxerat. In provincia Hispania id facere certe 
non potuit, nam nullo modo gens Hispaniae dici potest: 
Transpadana, Sed e Suetonii verbis apparet Pisonem non- 
dum illud fecisse conamen, nam alioqui dici non poterat: 
consilium utriusque destitutum esse eius morte. In itinere ergo 
gentes excitare non voluit Piso, sed fortasse in ipsa Hispania. 
Qua de causa potius credo vocabula citata olere emblema, 
suprascriptum verbo foris. Glossator quidam, ni fallor, pla- 
nius describere voluit quid sibi vellet vocabulum /bm, 
atque igitur citavit nomina nonnullarum gentium, per qua- 
rum regiones iter Pisoni faciendum erat. Unde tamen haec 

nomina hauserit, nenio est, qui explicare possit. Non ergo 
cum Viro Clar. Halbertsma aliquid inserendum puto, sed 
contra delendum. Si autem vocabula 'per Amhranos et TranS' 
padanos^ tamquam inutile et supervacuum emblema e textu 
amovemus, bonura praebet sensum sententia nostra, neque 
quidquam restat obscuri. 

Cap. 17. Becidvt rursm in discrimen aliud^ inter 
socios CatUinae nominatus^ et apud Novium Ni- 
grum Quaestorem a Lucio Vettio indice et in 
senatu a Quinto Curio^ cui^ quod primus consilia 
coniurcttorum detexerat^ constittda erant publice 
praemia, 

Locus sane difficilis, quocum arcte cobaeret alter locus 
in eiusdem vitae capite 20, ubi vulgata lectio habet: Pos- 

tremo in universos diversa^ factionis inductum praemiis^ 

ui se de inferenda Pompeio nece soUicitaium a quibusdam 
profiteretur e, q, s, Permultum iam disputaverunt de his 
duobus locis interpretes et veteres et recentiores. Locum 
posteriorem mendose traditum esse putaverunt omnes, nam 
inter factionis et inductum aliquid desiderari, nemo est, qui 
non videat. Eestituerunt ergo e Ciceronis testimoniis (cf. Epist. 
ad Atticum, II, 24; Pro Sexto, c. 53; In Vatinium, c. 10) 
nomen Vettium et sic sententiam legunt: Postremo in uni- 

versos factionis indtmt Vettium praemiis^ ut profitereiur 

e. q. s. Nunc autem quaerere coeperunt utrum ille Vettim 
habendus sit diversus ab eo, qui cap. 17 commemoratur, 
necne? Putant Burmannus, Ernestius, Bremius alii L, Vet- 

tium^ qui cap. 17 commemoratur, eundem esse atqueeum, de 
quo loquitur auctor capite 20. Contra Graevius, Casaubonus, 
Oudendorpius, Euhnkenius, Wolfius crediderunt diversos viros 
esse. Quae tamen notata praetermittere possumus, quia nihil 
satis constat de VeUiis iliis, neque unquam sine subsidiis, adhuc 
irrepertis, vera Suetonii vetba loco posteriori restitui poterunt. 
Videamus autem de loco cap. 17. Post Burmannum, 
Ernestium al, Rothius adhuc servavit textum traditum 
indice^ cum plerique editores legant ludice. Hoc cognomen 
Vettio asseruerunt e membranis, nummis et lapidibus. Vix 
enim credibile est Vettium nostrum propter indicium per 
contumeliam Indicem appellatum esse, cum index quoque 
esset Q. Curius, cui tamen nomen iilud non datum est. Sed 
etiam in sequentibus aliquid exstat obscuri. Quinto Gurio^ 
quod primus consilia coniuratorum detexeraty constituta sunt 
publice praemia. Cur, quaeso, haec praemia tantummodo Q. 
Curio et non L. Vettio constituta sunt, cum simul Vettius 
Caesarem accusaverit, eamque ob causam Q. Curius primus 
nominari non possit? Quoniam, nisi omnia me fallunt, Q. 
Curius plus fecit quam Vettius. Credo ergo solum Q. Curium 
accusatorem fuisse et apud quaestorem et in senatu, sed 
L, Vettio indice^ i. e.: usus est Curius indiciis, testimoniis- 
que, quae ei attulerat Vettius. Postquam autem delatori 
praemia decreta sunt, Vettius quoque, pretii cupidus, tes- 
timonia pollicitus est in quibus Caesaris epistulam. 
. Levissima ergo mutatione, sublata praepositione a, legen- 
dum puto : . . . inter sodos Catilinae nominatus^ et apud No^ 
vium Nigrum quaestorem^ L. Vettio indice^ et in senatu a 
Q, Curio. Varia haec loquendi ratio saepe invenitur apud 

scriptores aetatis Suetonii. Sic denique explicanda est sen- 
tentia nostra: Q. Gurius primus accusavit Caesarem et apud 
quaestorem et in senatu, qua in re usus est testimoniis Yettii 
apud magistratum et tabula in qua coniuratorum nomina 
perscripta erant, quam ei Vettius dederat. 

Cap, 19. Eandem ob causam opera ab optimatibus 
data est^ ut provinciae futuris constdibus minimi 
negotii^ id est silvas cailesque^ decernerentur. 

Annotavit ad hunc locum Vir Clar. Halbertsma: „Haec 
ferri possent, si scriptum foret provindae futuris consulibus 
silvae caUesque^ id est minimi negotiiy decernerentur^ nam ex- 
plicatio rarioris dicti sequi, non praecedere solet. Ut nunc 
scripta sunt, verba id est minimi negotii olent glossema, 
quod e magine migraverit in textum." — Quam annotatio- 
nem viri clar. me non plane intelligere lubenter confiteor. 
Nam „ut nunc scripta sunt verba id est minimi negotii^^^ 
ait, sed ita nunc non scripta sunt. Legimus: provinciae mi- 
nimi negotiiy id est silvae callesque. 

Potius ergo credo verba id est silvas callesque continere 
emblema, a glossatore suprascriptum vocabulis minimi ne- 
gotii. Quamquam perpauca constant de hac provincia silva- 
rum caUiumqnSy tamen verisimile est talem exstitisse. Apud 
Tacitum enim (Ann. L. IV. c. 27) sic legimus: „et erat 
isdem regionibus Cutius Lupus quaestor, cui provincia 
vetere ex more calles evenerant," unde patet provit^am 
fuisse curam publicorum saltuum calliumque. Haec autem 
provincia proprie demandari solebat quaestoribus. Anne ex 

loco nostro efficere licet, interdum et consulibus demandari 
potuisse? Affirmare id certe non audeo, praesertim quod 
me offendit unam tantum provinciam nominari ab auctore, 
cum duo essent consules. Qua de causa persuasum habeo 
verba id est silvae caUesque non esse Suetonii, sed glossa- 
toris. Satis patet quid voluerint optimates, quidque de iis 
narrare voluerit auctor. Huiusmodi nimirum decreverunt 
provincias, ubi nuUis copiis opus erat, ubi ergo minime 
metuendus foret Caesar. Sine dubio, et haec enarravit Sue- 
tonius non nominans varias provincias, nam parum proba- 
biie est ambos consules unam provinciam inter se divisisse. 
Si autem vera esset lectio, utri tribuenda est provincia? 
Bibulo an Caesari? Nemo est qui respondere possit. 

Igitur credo, quia provincia silvarum calliumque, inter 
alias, minimi erat negotii, haec verba, tamquam explicatio- 
nem, adscripta esse .et e margine in textum irrepsisse. 

Cap. 20. Vnus ex eo tempore omnia in Republica 
et ad arbitrium administravit : tU nonnuili ur- 
banorum^ quum quid per iocum testandi gratia 
signarent^ non Caesare et Bibulo, sed Iulio et 
Caesare consulibm actum scriberent^ bis eundem 
praeponentes^ nomine atque cognomine. 

Ultima huius sententiae vocabula: bis eundem proiepo- 
nentes^ nomine atque cognomine ineptissimum esse emblema 
iam recte monuit Vir clar. H. J. Polak, in libello, cui ti- 
tulus „Parerga", quem libellum, nondum satis notum, eru- 
ditissimum, lectuque iucundissimum omnibus commendare 

velim, qui Suetonio operam navant. (Programma Gymnasii 
Erasmiani. Boterod. 1882). Sed de praecedentibus etiam dis- 
seruerunt viri docti. Vocabula jper iocum suum non habere 
locum contenderunt Lipsius. Torrentius, Ernestius, Wolfius. 
Contra Gronovius, Oudendorpius, Crusius retinuerunt lec- 
tionem vulgatam et sic explicaverunt locum: Totum hoc 
subscriptionis genus iocandi causa factum est. In rebus 
seriis subscriptio talis indecora fuisset. Recte, sed male in- 
tellexerunt, nisi fallor, auctorem nostrum hi interpretes. 
Unum tantummodo narrat Suetonius, i. e. iocum. Quod obii- 
visci non debemus. 

Disertis verbis nominat illos, qui ita, testandi «gratia, sig- 
nabant urbanos^ i. e. scurras. Cf. de bac significatione ad- 
iectivi urhanos: Plinius, Ep. IV, 25, ubi: „Quid hunc pu- 
tamus domi facere, qui in tanta re, tam serio tempore, tam 
scurruliter ludit? Qui denique omnino in senatu dicax et 
urbanus et bellus est?" Quae verba ^Aicax et urbanus 
hausit Plinius e Catulli notissimis versibus (Carm. XXII, 
in initio): 

Suffenus iste, Vare, quem probe nosti, 
Homost venustus et dicax et urbanus. 
Urbani ergo sunt iocosi. Sed ubi nunc restat iocus si 
tota testandi ratio non erat seria? Haud dubie testamen- 
tum aliudve documentum fictum, non serium, ita signare 
ausus esset quisque civis Romanus; ad hoc faciendum rai- 
nime opus erat scurra, Quodsi iocus non audax fuisset, certe 
non scripsisset Suetonius nonnuUi et sine dubio iocus ille 
non aetatem tulerat. Qua de causa adhuc credo id voluisse 
auctorem: Interdum factum est ut civis quis iocosus et 

audacior, in re seria, scriptum vel documentum aliquod pu- 
blicum et soUemne, iocandi causa, sic signaverit, eiusque 
iocus per totam urbem cognitus factus sit et tali modo 
memoriae traditus. Accipiamus ergo Lipsii, Torrentii alio- 
rumque emendationem et legamus : cum quid testandi gratia 
signarent^ per iocum non Ca£sare et Bibulo^ sed lulio et 
C(mare actum sciberent, 
In eodem capite, nonnuUis versibus inferius, legimus: 

Cetera item^ quae cuique libuissent^ dilargitus est^ 
contradicenie nuUo^ ac^ si conaretur quis^ abs- 
• territo. 

Primo loco notandum est verbum libuissent prave esse 
traditum. Latine sic dici non potest. „Hae res mihi libent"; 
„Omnia quae mihi libent" ac tales locutiones neque aurea 
Latinitate, neque argentea inveniuntur. Mutandum ergo est 
verbum in numerum singularem ac legendum: libuisset, 
Aliam quoque ob causam ita legendura censeo. Vix enim 
credi possunt ea, quae nobis narrat Suetonius. Caesar dilar- 
giri solebat cuique, ea, quae sibi elegerat, quas optaverat? 
Sed si revera ita faciebat Caesar, nulla exstabat causa, cur 
aliquis postea contradiceret. Omnes enim cives contenti esse 
debebant. Caesar omnia, i. e. : munera, honores, praemiaetc. 
dividebat ad arbitrium, cum nemo contradicere auderet, et 
si forte auderet quis, ab imperatore coactus est tacere. Non 
dilargitus est quae libuisset alii, sed sibi, Caesari. Id quidem 
est monarchi, id iraperatoris. Cum autem legimus: qme 
cuique libuisset^ non amplius cuique pendet a verho libuisset^ 

sed a verbo, non scripto, dare^ et sic intelligenda est sen- 
tentia nostra: Caesar diiargitus est cetera ad arbitrium ac 
dedit cuique ea, quae sibi (Caesari) dare libuisset. 

Cap, 29. Commotus his Caesar^ ac iudicans, quod 
saepe ex eo auditum ferunt: j^difficilius se prin- 
cipem civitatis a primo ordine in secundum^ quam 
ex secundo in novissimum detrudP\ summa ope 
restitit. 

In verbis, ex ore Caesaris citatis, prorsus abundant voca- 
bula: principem civitatis. In codice Vindob. pr. non legitur 
pronomen se. Male, nam sententia nostra non habet signifi- 
cationem generalem. Princeps civitatis erat titulus Caesaris 
et absurdum est credere Caesarem, de semet ipso locutum, 
hunc titulum, plane supervacuum, semper repetivisse. Prin- 
ceps civitatis nusquam alibi esse potest, quam in primo 
ordine, atque igitur credo vocabula prindpem civitatis a 
glossatoris manu suprascripta esse verbis primo ordine^ ut 
explicaretur Caesarem revera primum in Republica tenere 
locum. Delenda ergo sunt. 

Paullo infra haec legimus: 

Insequmti quoque anno^ G. Marcello^ qui fratri 
patrudi suo^ Marco^ in consulatu successerat^ 
eadem tentante .... defensores paravit. 

Easdem fere ob causas hac in sententia puto delendum 
esse nomen proprium Marco. Capite enim praecedente bis 

auctor mentioneiQ fecit Marci Claudii Marcelli, eo modo, 
ut tautummodo priore loco totum exhibeat consulis nomeD, 
altero vero breviter eum appellet Marcellum. Statim post, 
in sequentis capitis initio, repetit nomen Marcelli, cum 
praenomine Gaius^ qui fratri patrueli suo in consulatu suc- 
cesserat. Nemo ergo non intelliget fratrem patruelem eun- 
dem esse ac Marcum^ qui nonnullis versibus ante nomi- 
natus est. 

NuUo igitur usu est baec praenominis repetitio, quae eam 
ob causam valde suspecta midi videtur. Olossema id esse 
persuasum habeo, quod e margine in textum migravit. 

Cap. 30. Et praetextum quidem iUi civUium ar- 
morum hoc fuit^ causas autem alias fuisse opi- 
nantur. 

Post Burmannum multum de hoc loco disputaverunt in- 
terpretes. Burmannus enim coniecit ante aiias excidisse alii 
Quam emendationem non necessariam putaverunt Ernes- 
tius, Oudendorpius, Crusius, Wolfius. Annotat Oudendor- 
pius: „Accederem, si Suetonius scripsisset causam aliam. 
Sed cum in plurali alias dixerit, non modo non necessaria 
est vox alii^ ut censet Ernestius, at patet auctorem brevi- 
ter innuisse opinatos esse homines, fuisse Caesari alias cau- 
sas etc." Recte, sed exstat alia, graviorque causa, cur Bur- 
manni coniecturam accipere non possimus; eam volo: quod 
illa mutatio sensum depravat et obscurat. Quid enim vult 
auctor ? Inter se opponit praetextum et causas^ i. e. : causam 
fictam contra veram causam. Ex ordine vocabulorum appa- 

ret vocabulum causas emphasin habere, non adiectivum dlias. 
Minime narrare vult auctor varios homines inter se dissen- 
sisse de variis belli civilis causis, sed omnes cives unacon- 
sensisse praetextum a Caesare allatum revera fictum fuisse 
et veras armorum causas longe diversas fuisse ab hoc prae- 
texto. Sensus hic satis clarus et lucidus est, quod non am- 
plius contendere possumus postquam inseruimus cum Bur- 
manno vocabulum alii^ quia tali modo amittimus oppositionem 
necessariam inter praeteoctum et causas. Conservetur ergo 
textus traditus. 

In eiusdem capitis fine valde miror a viris doctis anxie 
conservatum esse emblema ineptissimum, cum aliud emblema 
deleverint. Legimus autem : 

Quod existimasse videbatur et Cicero^ scribens de 
Officiis^ libro tertio^ semper Caesarem in ore ha- 
buisse Euripidis versus e. q. s. 

Quae olim legebantur inter habuisse et Euripidis summo 
iure uncis inclusa sunt, sed qua de causa simul non amo- 
verint interpretes alterum emblema, certe non intelligo. Nam 
procul dubio et vocabula tertio libro^ eandem ob causam pro 
glossemate sunt habenda. Numquam Suetonio in mentem 
venire potuit ea addere, primum quia non solebant scripto- 
res veteres citare libros, capita vel paragraphos, deinde quo- 
niam nimirum melius Bomani sciebant quo loco in opere 
„De officiis" legerentur versus illi, quam ex quo dramate 
Euripidis eos hauserit Cicero. Deleantur ergo. 

Cap, 44. 'Sam de ornanda imtruendaqtie urbe^ Uem 
de ti4endo ampliandoque imperio plura ac maiora 
in dies destinahat. 

Sic legimus in editione Botbiana; Gasaubonus, Grusius, 
Burmannus contra ediderunt iam, Codices vel carent prima 
littera, vel exbibent nam^ quod praeferunt Oudendorpius, 
Ernestius, Wolfius. Attamen recte iam monuit Grusius nam 
dici non posse in transitu, sicut fit loco nostro, ad ar- 
gumentum prorsus diversum. Adbibetur quidem saepe, ut 
coniunctio Qraeca yip in responsione vel disputatione, sed 
numquam in narratione, quae cum praecedentibus minime 
cobaeret. Prorsus enim diversa tractat Suetonius capite 43 
atque. cap. 44. Desideratur ergo vocabulum aliquod sig- 
nificans praeterea^ deinde^ porro^ quod facillime e codicum 
lectione corrupta restitui potest. Scripsit nimirum auctor 
etiam. Ultima tantummbdo huius vocabuli pars aetatem tulit, 
at levissima mutatione in integrum restituendum est. Yoca- 
bulum etiam bic significare debet : Qmd plus est^ Et quidem^ 
nam si recte intelligimus varias res a Suetonio narratas, 
videmus caput 43 continere facta et consilia Gaesaris mino- 
ris momenti. Gapite 44 transit auctor ad res maioris mo- 
menti: opera publica atque omnia, quae pertinent ad totius 
imperii salutem. Gaput ergo 44 babendus est climax capi- 
tis praecedentis, qua de causa coniunctio etiam apte scripta 
fuerit 

Cap. 49. Pudidtiae eius famam nihU quidem prae- 
ter Nicomedis contubernium laesit^ gravi tamen 

et permni opprohrio et ad omnium convitia 
exposito. 

Satis obscara haec sententia est. Sicut nunc eam legimus : 
opprohrium grave et perenne expositum est ad omnium con- 
vitia^ quod quo modo fieri possit, me prorsus non intelligere 
lubens confiteor. Sine dubio contubernium Nicomedis Cae- 
sarem exponere potuit ad omnium convitia; ipsum quoque 
contubernium exponi potuit ad convitia, sed nullo modo 
opprobrium exponi dici potest. Quid hoc sibi vult: oppro- 
hrium ad omnium convitia expositum? Nimirum hoc dicere 
voluit auctor: Contubernium illud famam Caesaris laesit, 
quoniam gravi et perenni opprobrio eum affecit, atque eum 
exposuit ad omnium convitia. Sed haec Latine scribi non 
possunt eo modo, quo nunc in textu tradito legimus. Vitium 
ergo aliquod haerere in verbo exposito suspicor. Quidautem 
legendum est? Fortasse expositum? Haud dubie haec lectio 
defendi potest. Optime enim dicere possumus: Ipsum con- 
tubernium expositum erat ad omnium convitia, quae inde 
ad Caesarem redundabant. Eam praesertim ob causam haec 
lectio mihi arridet, quod levissima mutatione restitui potest, 
sed etiam malim : eam exponens^ i. e. : famam pudicitias. 
Sic tandem bonum sensum praebet sententia nostra. Atta- 
men pronomen eam etiam omitti potest, nam nemo est, 
qui non intelligat, quem vel quid ad omnium convitia ex- 
posuerit. Sed fortasse audacior videtur coniectura exponens.^ 
quod de lectione expositum certe contendi non potest. Legen- 
dum ergo, nisi omnia me fallunt: et ad (mnium convitia 
expositum. 

Cap, 56. Beliquit et rerum suarum commentarios, 
GaUici civilisque helli Pompeiani, 

Denuo incidimus in bac seutentia in vocabulum non solum 
prorsus supervacuum, sed etiam lectoris aures offendens. 
Uiud Pompeiani insulsissimum est emblema. Numquam enim 
ipse Caesar bellum civile alio nomine nominavit quam illo 
dvile^ quod bellum cum Fompeio gestum fuisse, omnibus 
Bomanis, etiam recentioris aetatis optime notum fuit. Sine 
dubio Gaesar cum aliis quoque bella civilia gessit, sed illo- 
rum bellorum commentarios non scripsit. Bellum civile, a 
Gaesare descriptum unum tantum est atque scribi potuit; 
bac de re nemo dubitare potuit. Fraeterea Gaesar commen- 
tariis suis inscripsit titulum „Bellum civile", non „BelIum 
civile Fompeianum" vel „Bellum Fompeianum" et hunc 
titulum, a Gaesare scriptum et lippis ac tonsoribus notum, 
citare voluit Suetonius. NuUa exstabat causa cur adderet 
auctor hanc definitionem Pompeiani^ quia nuUo modo dubium 
esse potuit cuius belli civilis mentionem fecerit Suetonius. 
Quam ob rem credo glossatorem quendam suprascripsisse 
Pompeiani^ ut indicaret id bellum voluisse auctorem, non 
unum ex aliis Gaesaris bellis civilibus. Nomen proprium 
ergo delendum censeo. 

Cap. 58. In obeundis expeditionibus dubium cautior 
an audentior^ exercitum neque per insidiosa 
itinera duxit unquam nisi perspeculatus locorum 
situs^ neque in Britanniam transvexit^ nisi ante 

per se portm et navigationem et accessum ad 
insulam exphrasseU 

Yenimus ad locam fere desperatum. Omnes libri Mss. 
eandem praebent lectionem, quam valde mendose traditam 
esse viderunt interpretes omnium aetatum. Sed olim tantum- 
modo in vocabulis per se haeserunt viri docti, recte monen- 
tes non Caesarem per se exploravisse Britanniam sed per 
G. Volusenum, ut ipse nobis disertis verbis narrat in com- 
mentariis de Bello Gallico (Lib. IV, c. 21). Addit haec Euhn- 
kenius: „Quod cum Suetonius ignorare non potuerit, culpa 
referenda est in librarios, qui hunc locum vitiarint." Inde 
coniicere coeperunt viri docti. Boxbornius et Heinsius le- 
gendum proposuerunt persaepe, Berneccius et Lipsius per 
suos^ Ernestius nisi ante quam e. q. s., Burmannus ipsum 
Suetonium errasse statuere malebat. Solus Baumgarten- 
Crusius defendit lectionem vulgatam, annotans postquam 
citavit ipsius Caesaris verba: „Sed hoc non impedit, quo- 
minus et per se^ i. e. ipse (S/' sxvtov) locum perspeculatus 
fuerit. Ex Caesaris silentio nondum Nostrum erroris argue- 
rim." Fost haec citat varias emendationes et deinde sicper- 
git: „AIii Imperatori tribuunt, quae per legatos administra- 
verit Sed ita auctor non diserte addidisset per se". XJltima 
haec opinio fuit Vossii et Berneccii, quod tamen a Suetonii 
stylo alienum esse monuerunt et Ernestius et Oudendorpius. 
Suetonius enim semper distinguit per se et per legatos^ sive 
Audu ipsius Imperatoris, vel tantummpdo eius auspiciis. 

Fortasse autem omnes illae emendationes alicuius essent 
momenti, si praeterea nihil vitii subesset, sed inest etiam 

sermouis vitium. Quod primum nostra demum aetate monuit 
Madvigius, qui, locum nostrum tractans sic annotat (Advers. 
Crit. n. p. 573 not.): „neque enim de rei factae condicione 
ante impieta rectius Latine dicitur non fecit nisi ante explo- 
rasset (pro eo quod est : non — anteqmm^ aut numqtuiin — nisi 
explorato vel nisi perscrutatus), quam si Germanice dicas: 
JEr that es nicht (de re una facta) wenn er nicJU — unter- 
sucht hdtte. Sed quoniam mendum est etiam in per se^ quod 
et historia convincit et ioquendi usus {nsLta ipse dicendum 
erat), neque correctio probabilis suppetit, locum notatum 
praetermittamus." Kecte ergo nos docuit princeps ille critico- 
rum non solum vocabula per se sed totam sententiam 
prave traditam esse. Fost autem Madvigium alius quoque 
philologus, summi ingenii, Polakius de loco nostro fuse 
disseruit in libello, quem iam supra citavi. Summo acu- 
mine locum in integrum restituere tentavit. Suetonium enim 
scripsisse coniecit: neque in Britanniam transvexit nisi ante 
per Fdusenum portubus et navigatione et a^cessu adinsulam 
exploratis" 

Nomen proprium G. Voluseni revocavit ex CaesarisCom- 
mentariis (Lib. IV, c. 21), ubi de hac re ita legimus: ad 
haec cognoscenda^ prius quam periculum faceret^ idoneum esse 
arbitratus G. Vdmenum cum navi longa praemittit. Portus 
tradi potuisse pro portvbus et accusativos navigationem et 
a^ccessum pro ablativo, quivis lubenter Viro clar. concedet. 
Formam explorasset sic exphcat: „Exaratum erat caiami 
lapsu explorasit pro exploratis^ correctum est de more, ut 
vulnus fieret insanabilius." Sine dubio coniectura Folakii 
summa admiratione digna est, nam bonum sensum nunc 

denique praebere sententiam nostram, unusquisque lector 
facile videblt. 

Attamen restant adhuc nonnulla, quae me offendant, et 
si iterum post Madvigium et Polakiuin eundem iocum trac- 
tans, arrogantius agere videor, defendere me debeo Polakii 
verba mea faciens: „Madvigio et Polakio incertiore divina- 
tione hariolari nec libet nec licet fortasse, veteranis prin- 
cipibusque criticis et plurimarum palmarum, at cur mihi 
non iiceat tironi?" 

Quamquam autem addit Polakius mutationes suas auda- 
ciores esse, magis specie quam re, tamen adhuc credo satis 
audaces eas esse. Primo loco sine dubio addendum erat 
praenomen Gaium vel O.^ ut ipse nos docuit Polakius eodem 
libello, sequenti pagina, ubi recte monuit inserendum esse 
ante Lepidi praenomen eius Jf., nam „sic fere semper Sue- 
tonius". Quaerendum deinde erat cur Suetonius in posteriore 
sententiae parte citavisset nomen proprium, cum in anteriore 
parte non diserte nominaverit eos, per quos Gaesar perspe- 
culandos curavit locorum situs, quod sine dubio non ipse 
fecit, sed per legatos. Nulla, credo, exstat causa, cur G. 
Volusenum nominaret, nam, si verum est, quod verisimilli- 
mum est, Suetonium non ignoravisse Yoluseni nomen, iisdem 
argumentis contendere possumus certe quoque ei non igno- 
tum fuisse Gaesarem locorum situs perspeculatum esse per 
legatos^ quae ea de causa etiam addenda essent.^ 

Porro me oflfendunt portus et accessum. Gerte ita non di- 
cerem si auctor scripsisset accessus in plurali, nam eo modo 
aliud quid significarent portus et accessus. Portus enim es- 
sent accessus hominum operibus eKstructi et emendati, ac- 

cessus vero ea loca, ubi tantummodo natura facultatem fecit 
accedendi in insulam. JSTunc tamen, accessm^ in singulari 
scriptus, nihil aiiud vult quam portus^ generatim sic dictus 
est et significat omnes portus^ aut natura, aut hominum 
labore navigantibus oblatos. Bis ergo in eadem sententia 
eandem rem nominaret Suetonius, quod vix credere possum. 
Qua de causa persuasum habeo alius generis vitium haerere 
in sententia nostra, aliaque via quaerendam esse emendandi 
rationem. Duas autem credo sententias permixtas esse, vitium 
antiquissimum, quoniam omnes codices eandem tradiderunt 
lectionem; id est: remotissimis temporibus glossatoris expli- 
catio vel annotatio in textum irrepsit et cum vero textu 
in unam sententiam coaluit. Ad hanc opinionem me ducunt 
vocabula per se^ quae mihi videntur reliquiae alicuius verbi. 
Non enim credo aetatem tulisse litteras s e sed s c, quae 
cum per sunt priores litterae verbi perscrutari. Hoc verbo 
usum fuisse Suetonium pro certo habeo, atque igitur sic 
eum scripsisse coniicio: nisi perscrutatus et navigationem et 
accessum ad insulam, cui sententia postea suprascripsit 
altera manus: antequam portus explorasset^ quae facile 
cum praecedentibus : neqrn in Britanniam transvexit con- 
iungi possunt. Sic meliorem nos habere sententiam puto. 
Nunc enim caremus hoc quoque vocabulo, quod semper 
me offendere perget, adverbio ante, quod prorsus superva- 
cuum est, nam Caesarem explorationem faciendam curavisse 
antequam iter faceret, luce clarius est, atque si iure hic 
positum esset, desideraretur quoque inter nisi et perspecu- 
latus. Yarias has ob causas ergo censeo emblema e sen- 
tentia nostra tollendum esse, eamque sic legendam: neque 

in Britannmm transvexU^ nisi perscrutatus et navigationem 
et accessum ad instUam, 

Cap, 67. Nec milites eos pro contione^ sed blandiare 
nomine commilitones appeUabat^ habebatqm tam 
cultos ut argento et auro politis armis ornaret^ 
simul et ad speciem et qm tenaciores eorum in 
proelio essent^ metu damni. 

In ultimis huius sententiae verbis rursus incidimus in 
vocabula supervacua. Embiema esse enim suspicor haec 
metu damni. Sensus perlucidus est: Gaesar miiites ornabat 
armis preciosis ut in proelio prudentiores essent, nectemere 
arma sua abiicerent. Sic quoque intellexit hoc Gaesaris con- 
siiium Folyaenus, qui, fortasse ex eodem fonte hauriens, sic 
narrat (Lib. YIII. c. 23 § 28): y^KxTtrap roTg (Trpxrid)T»tq 
'jrxpviyyeiKsv^ ot?vX ex^tv ipyvpcp kx) XP^^V 'J^sTrotKtXfAevx^ fj(,iXi(rrx 
(ikv KO(r/xov x^P^^' o^X ilJcttrrx Jf, oTTcog kxI ot (rrpxriarxt rx 
Tro^^rtfAx TTsptfjLxx^'^^^ fiyoTvro.''^ De damno nihil dicit Polyae- 
nus. Fraeterea offendit me locus, quem in sententia nostra 
obtinent vocabula citata. Languide nunc defluit sententia; 
sine dubio praestitisset scribere: et quo metu damni tena- 
ciores eorum in prodio essent. Sed non sunt vocabula ea 
Suetonii, sunt annotatio ad adiectivum tena<:ior, Tenax rerum 
suarum est quicumque ne eas amittat veretur. Miles autem 
tenax armorum suorum melius pugnabit, fortius se defendet 
quam is, qui arma sua nihili facit. Miles tenax magis dabit 
operam ne forte hostes armis ipsum spolient. Haec iam 
omnia insunt in adiectivo tenacior^ atque ideo deleatur em- 
blema metu damni. 



Digitized by 



Google 



26 



Cap. 68. Benique una sextae legionis coharsj prae- 
posita casteUOj quatuor Pompeii legiones per ali- 
quot horas sustinuit^ paene omnis confixa multi- 
tudine hostilium sagittarum^ quarum centum ac 
triginta millia intra vdllum reperta sunt 

Apud Gaesarum, Bell. Civ. III. c. 53, ipse imperator hac 
de re narrat: ^milia sagittarum circiter triginta, in castel- 
lum coniecta, Caesari renumeraverunt." Tantus de numero 
dissensus mendae suspicionem recte praebuit viris doctis, 
atque ideo disputare coeperunt de quaestione utrum legen- 
dum esset centum ac triginta an ad^ triginta. Alii ergo Cae- 
sarem ex Suetonio, alii Suetonium ex Caesare corrigendum 
censuerunt. Suetonii lectionem pravam,putaverunt Oberlinus, 
Ernestius, Oudendorpius, Wolfius; contrarium opinati sunt 
Ursinus, Crusius, Rothius. Valde miror Crusium, virum sa- 
gacem et peritissimum hanc defendisse opinionem et sic an- 
notavisse: „Mihi Suetonii numerus probabilior videtur, cum 
is quatuor iegionibus, omnes pharetras contra oppugnatos 
exonerantibus magis congruat." Sed quandoque dormitabat 
bonus Homerus. Nam a quo inde tempore, quaeso, omnes 
legionarii pharetras sagittasque secum ferebant? Nemo est 
qui ignoret milites Romanos non sagittis sed pilis gladiisque 
pugnavisse et tantummodo inter auxilia fuisse nonnullas 
copias, quae arcus sagittasque haberent Cretenses e. g. cele- 
berrimi erant sagittarii, quorum numerus in Pompeii exer- 
citu nou tantus esse potuit, ut sagittajrum numerus a Suetonio 
allatus verisimilis fiat. Sine dubio credo Suetonium hac in 

re ante oculos habulsse Caesaris locum, cuius auctoritas 
certe raaior habenda est. Et ipse Caesar, ni fallor, arbitra- 
rium dedit numerum, satis magnum, ex quo apparet acer- 
rime pugnatum fuisse apud castellam suum, nam vix cre- 
dibile est milites eius rebus tara difficilibus atque angustis 
anxie numeravisse omnes sagittas intra vallum repertas. 

Deinde tantummodo respiciunt milites eas sagittas, quae 
intra vallum ceciderunt, earum, quae extra vallum iacent 
nullam faciunt mentionem; attamen procul dubio et extra 
vallum nonnullae pluresve sagittae humi iacebant. Censeo 
ergo Caesaris lectionem in nostram sententiam transferen- 
dam esse et iegendum apud Suetonium ad triginta miUia, 
Praesertim id defendere possumus, quod nullus liber Ms. 
dat numerum centum^ sed tantummodo (7, quod nimirum est 
glossatoris, qui interpretari voluit praepositionem ad. C est 
pro circa^ circiter^ ex Caesare suratum. Suetonium praeposi- 
tione ad usum fuisse hac significatione apparet ex pluribus 
locis, ex quibus cito: Caesar, cap. 20 et 25; Augustus, 

cap. 15. Legatur ergo in sententia nostra: paene omnis 

confixa multitudine hostUium sagittarum^ quorum ad triginta 
miUia intra vallum reperta sunt 

Gap. 82. Caesar utgue animadvertit undique 

se strictis pugionibus peti^ toga caput obvolvit^ 
simtd sinistra manu sinum ad ima crura dedtixit^ 
quo honestius caderet etiam inferiore corporis 
parte vetata/ 

Ultima huius sententiae verba, etiam inferiore corporis 

parte velata spuria raihi videntur et iara antea Gruterus 
omnia haec pro glossemate habuit. Annotat Oudendorpius : 
„Male (ita censet Gruterus) cum eodem modo referat Vale- 
rius Maximus." Haud dubie, ille enim sic rem tradidit (Lib. 
IV. c. 5, 6): ^ne tribus quidem et viginti vulneribus, quin 
verecundiae obsequeretur, absterreri potuit. Siquidem utra- 
que togam manu deraisit, ut inferior pars corporis tecta 
collaberetur." (Sic plerique libri Mss. et editiones Valerii; 
equidem cum Pighio aliisque praeferam lectionem codicis 
Cauchiani : inferiore corporis parte^ nam vix Latine dici po- 
test partem tantummodo corporis collabi, quod nimirum de 
ipso Caesare scriptum est). Argumentum autem, quod Ouden- 
dorpius ex illis Valerii verbis hausit contra Gruteri opi- 
nionem, ego afferre volo pro ea. Si Valerius vixisset post 
Suetonium, fortasse credere possemus Valerium ante oculos 
habuisse Suetonii locura, sed cum ita res sese non habeat, 
vix aliud quid e Valerii verbis hauriri potest, quam hoc; 
Verba, quae legimus apud Suetonium, a glossatore quodam 
sumta sunt ex Valerio Maximo ut interpretaretur vocabula 
qm honestim caderet Addit Oudendorpius ea vocabula pen- 
dere a verbis: etiam inferiore corporis parte velata^ quod 
minime verum est. Pendent a praecedentibus : sinum ad 
ima crura dedua^y ut eo, ut ita, honestius caderet. Sensus 
horum verborum perlucidus est, nec indiget annotatione vel 
interpretatione. Aliis quidem verbis eandem rem narrant 
Ovidius (Metomorph. Lib. XIIL vs. 479) et Justinus (Lib. 
XIV. c. • 6), sed sensus prorsus idem est. Mmirum Caesar 
sinum tunicae deducit ne quid indecori in eius corpore 
videri possit Haud dubie ergo verba citata aliena sunt a 

Suetonii loquendi ratione, quia succincte et breviter narrare 
solet Non accipiendum censep Oudendorpii coniecturam: 
inferiore sui parte^ sed delendam totam sententiae ultimam 
partem, ac sic legendum: simid sinistra manu sinum ad 
ima crura deduxit^ quo honestius caderet 

DIVUS AUGUSTUS. 



Cap. 8. Profectum mox avunctdum in Hispanias^ 
adversus Cn. Fompei liberos^ vixdum firmus a 
gravi valUudine^ per infestas hostibus vias pau" 
cissimis comitibus naufragio etiam facto subse- 
cutus^ magnopere demeruit^ approbata cito etiam 
morum indole super itineris industriam, 

Augustus avunculura (Caesarem) secutus est in Hispaniam 
per vias periculosas, ut ibi, Caesare duce, bellum gereret 
cum Gn. Pompeii liberis. In Hispania autem Caesarem mag- 
nopere demeruU, i. e. : sibi devinxit, obstrinxit, sicut legi- 
mus: approbata cito morum indole, Quid bic sibi vult voca- 
bulum cito? Vix explicari potest, ut solet^ mox^brevitempore-^ 

addit enim disertis verbis Suetonius : etiam super itineris 

industriam, quae significant: Augustum non approbavisse^ 
i. e.: ostendisse, probara, rectam indolem celeritate itineris, 
sed praeter (quod prorsus idem valet ac super) hanc indus- 
triam aliis quoque factis, rebus scilicet gestis in belio. 

Locutionem : super coniunctum cum etiam^ quoqucy vel apud 

Suetonium significare: praeter^ apparet ex permultis locis, 
e quibus cito: Aug. c. 59 (super templa et aras^ ludos 
quaque — constituerunt) ; Tib. c. 75 (exa^rbati super memO' 
riam pristinae crudditatis^ etiain recenti atrocitate) ; Claud. c. 1 
(super victorias opima quoque spolia captasse); Claud. c. 5 
(super veterem segnitiae notam ehrietatis quoque et aleae 
infamiam subiit) et Nero, c. 3 1 {super fiduciam imperii etiam 
spe opum impulsus est). 

In Hispania igitur sub avunculo stipendia faciens, Augus- 
tus ostendit veram indolem, non solum virtute, sed etiam 
prudentia. Quae tamen breviore temporis spatio fieri non 
solent; quoniam veram prudentiam virtutemque melius osten- 
dere possumus pluribus factis, quam uno, et quod praeser- 
tim iuvenis y^eocpers fteK? prop^er oc^a^^", nontam facile avun- 
culum, militem peritissimum, qualis Caesar erat, sibi devin- 
cire poterat. Qua de causa credo in vocabulo dto latere vitium. 

Legentes enim dpprobata indole nimirum quaerimus cui 
indolem suam probaverit commendaveritque Augustus ? Post 
approbata ergo inserendum est pronomen vel tale quid. Cum 
substantivo avunculum coniungi non potest, quoniam desi- 
deratur casus dativus. Difficile autem non est restituere hunc 
dativum; adverbium cito enim corruptum est ex culo^ quae 
est postrema pars illius vocabuli, quod quaerimus. Non opus 
erat Augustum ostendere indolem militibus comitibusve, nec 
tribuno alicui vel legato, sed tantummodo Caesari, ut Cae- 
sarem demerere posset. 

Attamwi nec contendere volo, nec credere possum Sueto- 
nium scripsisse avunculo. Bis in una sententia repetitum 
vocabulum haud dubie auctorem offendisset, qua de causa 

scripsit: apprdbata ei. XJt hoc pronomen interpretaretur su- 
praposuit glossator quidam avunctdo^ cuius substantivi pars 
ultima in textum irrepsit et sic prave tradita est. Talia non 
semel sed saepius facta esse, uno exemplo ostendam, sumto 
ex libro Viri Clar. Tj- Halbertsma. Legitur enim in Augusti 
vitae capite 87 : Ponit assidue et pro sttdto j^baceolum apud 
pullum pulieiaceum^\ et pro cerrito y^vacerrosum''\ et ^vapide^' 
se habere pro male^ et y^betiisare'^ pro lariguere^ quod vulgo 
y^lachanimre^^ didtur e. q. s. Hoc quoque loco simili modo 
verbum languere in textum irrepsit. 

Scripsit nimirum auctor : pro eo, quod vulgo jylachanizare** 
dicitur, Videmus ergo Suetonii aetate verbum lachanizare 
in usu fuisse, sed nihilominus facile fieri potuit, ut verbum 
hoc insolitum glossatori alicui obscurius videretur, qui prop- 
terea suprascripsit verbum quotidianum languere. Sic nostro 
quoque loco mihi fingo glossema avunculo in textum irrep- 
sisse, idque mutilatum. 

Pro cito ergo legendum puto ei, 

Cap. 10. Priore (die) Antonius fugisse eum (Augus- 
tum) scribit ac sine paludamento equoqm post 
biduum demum apparuisse e, q. s, 

Augustus pro praetore exercitui praeest et cum Hirtio et 
Pansa opem fert D. Bruto adversus M. Antonium. Duobus 
proeliis bellum Mutinense confectum est. Hoc tempore nimi- 
rum M. Antonius acerbissimus fuit hostis Augusti et cum 
ipse Antonius nobis sit auctor priore proelio Augustum 
turpiter fugisse, haud dubitandum est quin Antonius de fuga 

narrationem veriorem quam clementiorem fecerit. Vivis colo- 
ribus hanc depingit fugam, ut hostem suum quam maxima 
infamia adspergat. Narrat ergo Augustum post biduum ap- 
paruisse sine paiudamento, i. e. : sine omnibus honoris insig- 
nibus. Haud dubie turpis hoc erat fugae argumentum. Sic 
fugit Pompeius apud Fharsalum „detractis insignibus impe- 
ratoris". (Caes. B. Civ. Lib. III, c. 96); sic Sextus Pompeius 
(Dio Cassius, lib. XUX), nam^ ut recte annotat Burmannus 
ad locum nostrum : . „In summo periculo aut fuga soliti 
duces paludamenta ponere", ne quid fugientem impedire 
possit. Vestimenta armaque deiicit imperator, sed vix cre- 
dibile est eum ex equo unquam descendisse eo momento, 
quo summum periculum, immo mortem, quam celerrime 
evitare conatur. 

Deinde facile explicari non possit cur Augusti reditus 
post biduum turpior sit sine equo quam cum equo; sine 
dubio Augustus fugiens tam equum suum amittere quam 
novum invenire poterat. Sed revera nihil equus ille ad rem, 
nihil ad fugae reditusve turpitudinem. 

Aliam ergo rem nobis Antonium narravisse suspicor, men- 
tionemque fecisse non equi sed clypei, Aeterna enim infamia 
tam apud Bomanos, quam apud Graecos laborat, summo 
dedecore operitur is, qui in proelio clypeum abiecit. Uti 
unicus ducum mortuorum in acie honor, in clypeo suo 
efferri, ita summum dedecus in pugna illum abiecisse. Post 
biduum demum Augustus apparet, i. e. : non mansit in exer- 
citus sui vicinia, quod pedes haud dubie facere debuerat, 
sed multum erravit et per longas ambages ad castra tandem 
rediit. Bedit abiectis omnibus honoris insignibus, unde, se- 

cundum Antonium, apparet turpiter et timide eum fugisse. 
Qua de causa legendum puto : sine paludamenlo clypeoqm. 

Bogabit nimirum aliquis: ^Quid duci cum clypeo?", cui 
respondeo : optime sane scio vulgo duces secum non tulisse 
clypeos vel scuta, sed, si recte legimus Suetonii narrationem, 
si videmus utraque parte acerrime pugnatum esse, Augustum- 
que in summo versatum esse periculo, si porro cogitamus 
de veterum pugnandi ratione, quae longe differt a nostrae 
aetatis more — nam veteres duces non solum spectatores 
erant e colle propinquo, ut hodie solent, sed revera pugna- 
bant inter alios — , procul dubio accipere possumus etiam 
duces in proelio sumpsisse scuta ut se defenderent contra 
hostium gladios sagittasve. Cur, quaeso, duci non licuisset 
se defendere ; qua de causa coacti essent imperatores corpus 
vitamque exponere periculis sine uUa defensione? 

Dbique fere tacent de hac quaestione scriptores veteres, 
sed unus exstat locus, qui valde affirmat opinionem meam. 
Locum volo apud Livium, ubi de Tiberio Graccho sic narrat 
(Lib. XXV. c. 16 § 21): „inter haec dicta paludamento 
circa laevum brachium intorto — nam ne scuta quidem 
extulerant — in hostis impetum fecit". 

Legimus ergo Gracchum, ducem, paludamento usum esse 
tamquam scuto, i. e.: sic agit, (^iuia scuta secum non extu- 
lerant, nam, si scuta ad manus fuissent, sine dubio clypeum 
cepisset. Disertis verbis hic narrat Livius id ipsum, quod 
quaerimus: Si pugnabant duces Bomani, eodem modo ac 
milites, armis telisque usi sunt. Et quod fecit Tib. Gracchus, 
cur id facere non potuit Augustus? Quodsi tantummodo 
rediisset Augustus ad suos sinepaludamento sed cum clypeo 



Digitized by 



Google 



35 



ex ea re apparuisset paludamentum eum abiecisse ut melius 
fortiusque pugnare posset, quod nunc tamen non fecit. 

Levior tuno fuisset turpitudo, quoniam omnes milites vi- 
dere potuissent ducem quoque pugnavisse seque defendisse. 
Nunc paludamentum abiecit ne forte fugam impediret, nunc 
de semet ipso tantum cogitavisse Augustum apparet. 

Quibus de causis persuasum habeo lectionem, quam pro- 
pono, quamvis audaciorem, tamen omnino abiiciendam non 
esse, atque igitur apud Suetonium legendum censeo pro 
equoqtfs clypeoque. 

Cap. 11. Hoc beUo cum Hirtius in cLcie^ Pansa 
paulo post ex vulnere perissent, rumor increbruit 
ambos opera eius occisos, ut Antonio fugato, rep. 
consulibus orbata solus victores exercUus occuparet 

Hanc lectionem praebent plerique codices, in quibus om- 
nium optimus, Memmianus. Haec est causa, cur Bothius 
librorum Mss., iroprimis Memmiani, auctoritatem secutus, 
etiam nunc in editione sua lectionem traditam, quamquam 
mendosam, retinuerit. Mendose enim traditum esse hunc 
locum iam viderunt veteres quidam interpretes. 

Nostra autem aetate Polakius acute de loco nostro dis- 
seruit; post eum aliosque doctissimos, ut Burmannum, 
Oudendorpium, Crusium, pauca quaedam mihi addenda sunt. 
Antonius fugatus est et Pansae quoque copiae primo die 
fusae sunt; rectissime ergo omnes fere interpretes monue- 
runt exercitus victores appellari non posse. Yeram lectionem 
servaverunt duo codices, Vindobonensis et Viterbiensis, qui 

sic legunt: scitis viciar tres exercitas. Augustus solus victor 
dici potest, ex tribus euim victoribus et imperatoribus, ut 
illos vocat Cicero, post consulum mortem, solus superest. 
Becte quoque monuit Polakius adiectivum victor potius ad 
Augustum referendum esse, quam ad exercitus ab ipso 
occupatos. 

Deinde invehimus vocabulum tres. Sine dubio, quod ad 
rem palaeographicam attinet, fieri potuit ut paucae illae lit- 
terae evanescerent et verisimile esse revera ita auctorem 
scripsisse apparet ex tribus locis, ubi eadem historia narra- 
tur. Primus est apud Eutropium, qui Suetonium reddere 
solet, (Lib. VII. c. 1.) ubi haec legimus: „Profecti contra 
Antonium tres duces vicerunt eum. Evenit tamen ut victo- 
res Consules ambo morerentur. Quare tres exercitus uni 
Caesari paruerunt". Opponit igitur tres uni^ ut Suetonius 
scif4S tres. Alter locus est apud Orosium (Lib. VI. c. 18), 
qui narrat: „Consulum occisorum uterque exercitus Caesari 
paruit". 

Hic quoque legimus singulos consules suas habuisse copias, 
nec coniunctim uni praefuisse exercitui. Augustus contra, 
privatus, exercitum collegerat, cui pro praetore a senatu 
praepositus erat, quae omnia confirmantur loco tertio, quem 
invenimus apud Tacitum (Ann. Lib. I. c. 10), ubi: „Mox 
ubi decreto patrum fasces et ius praetoris invaserit, caesis 
Hirtio et Pansa utriusque copias occupavisse." 

Omnibus his locis disertis verbis traditur Augustum, post 
victoriam reportatam, tribus praefuisse exercitibus. i. e. : suo 
proprio, Hirtii, Pansae. Bestituendam tandem veram, quam- 
vis deterioris codicis, lectionem censeo et legendum, ut iam 

in vetustioribus, Oudendorpii, Crusiique editionibus: soltis 
victor tres exerdtus occuparet. 

Cap. 13. Nec successum victoriae moderaiusest — ; 
alios^ pa^trem et fUium, pro vita rogantis sortiri 
vel micare iussisse^ ut alterutri coticederetur^ ac 
spectasse tUrumque morientem^ cum patre^ quia 
se optiderat^ occiso fUius quoqm voluntariam oc- 
cubuisset necem. 

Locus notissimus, de quo fuse disputaverunt viri docti. 
Lectio micare invenitur in tribus tantum codicibus, alii omnes 
habent dimicare. De significatione verbi micare tractaverunt 
multi interpretes, sed vanam dederunt operam. Nemo enim 
est, qui dubitet unquam aliud id significare posse, quam 
ludere digitis. (De hac significatione vide locum ab aliis 
quoque citatum apud Ciceronem. De officiis, Lib. IIL c. 19 
et 23). 

Duo igitur verba, sortiri et micare fere idem valent, ambo 
significant: sorti atque fortunae rem permittere. Minime di- 
versa sunt, non enim alia intercedit discrepantia, quam 
quae est inter genus et speciem. Quae cum ita sint, credere 
vix possum Augustum patri et filio dedisse facultatem op- 
tandi utrum sortirentur an micarent. Eodem enim haec 
redeunt. Aliam igitur optionem dedit imperator. In plerisque 
libris Mss. legimus lectionem, quae sola vera esse potest: 
sortiri vel dimicare. 

Nimirum Augustus eos rogavit: „Utrum eligitis? Aut 
sorte, aut pugna designare debetis uter vestrum morte af- 

ficiendus sit" Becte annotavit ad haec verba Burmannus: 
^Captivos ita tractare raos fuit, praesertim Poenorum." Sic 
narrat de Hannibale Yat. Maximus (Lib. IX. c. 2): ^Quos 
vero in castra perduxerat, paria fere fratrum et propinquo- 
rum iungens, ferro decernere cogebat;'' quam narratiuncu- 
lam etiam apud Livium invenimus, libro XXI, cap. 42. 
Appianus quoque huius rei mentionem facit; J^noi^io^ vocat 
patrem ao filium, et mutuis vulneribus eos cecidisse scribit, 
unde luce clarius apparet eum quoque audiisse et legisse 
patrem ac filium dimicavisse^ non micavisse. 

Sed etiam gravior restat causa, cur lectio micare tollenda 
mihi videatur. Duae res similes apud Suetonium semper iun- 
guntur coniunctione sive, numquam coniunctione vel] inter 
se difierentes res contra semper et sine ulla exceptione ha- 
bent copulam vel^ numquam sive. Nostro autem loco copula 
vel testatur auctorem dedisse duas res, prorsus inter se dis- 
tantes^ ut revera pater et filius optionem facere possent, 
quae inter sortitionem et micationem fieri non potest. 

Ergo contra omnes doctos interpretes, qui pravam reti- 
nuerunt vel restituerunt lectionem, adhuc censeo legendum 
esse: patrem et filium^ pro vita rogantis^ sortiri vet dimicare 
imsisse. 

Cap. 16. Siculum beUum inchoavit in primis, sed 
diu traxit intermissum saepius, modo reparanda- 
rum classium causa, quas tempestatibus duptid 
naufragio et quidem per aestaiem amiserat e. q. s. 

Yocabula duplici naufragio suspecta mihi videntur atque 

glossema esse, e margine in textum translatum persuasum 
habeo. Mirandum non est glossatorem adscripsisse, nam 
notum est tempestatem, qua naves perdidit Augustus per 
biduum saeviisse. Hanc nobis rem narrant Appianus (Bell. 
Civ. Lib. V. 88 seqq.) et Dio Cassius (Lib. XLVIE c.'47 
seqq.), unde apparet Augustum et priore et sequenti die 
partem classis amisisse. Procul dubio de duplid naufragio 
loqui potuit glossator ut melius explicaret cuius tempestatis 
mentio fieret ab auctore. In sententia tamen nostra prorsus 
abundant vocabula citata, nam ex substantivo tempestatibus 
satis lucide intelligimus naufragium causam fuisse cur 
Augustus classem perdiderit, non incendiuro, proelium na- 
vale vel aliam calamitatem; ex numero vero plurali: tem- 
pestates videmus procellam unius diei noctisque excessisse 
terminos. 

Minime ergo hac annotatione in textu opus erat. Deinde 
quae sequuntur: et quidem per aestatetn coniungenda sunt 
cum tempestatibus. Becte ad haec annotat Casaubonus : „Non 
sine causa notat, nam neque solet fieri in illo mari et ca- 
lamitas Caesaris eiusmodi fuit, ut confessione omnium ira 
deorum adversus ipsum, favore adversus Sextum accidisse 
videretur." 

Interiectis autem verbis duplici mufragio inter tempesta" 
tHms et et quidem etc, dubitare possemus utrum et quidem 
etc. coniungenda essent cum tempestcUibus^ an cum duplici 
naufragio, Duo haec vocabula significationem sequentium: 
et quidem etc. debilitant, totius sententiae contextum cor-' 
rumpunt. 

Etiam in sequentibus auctor iterum hac de re agit his 



Digitized by 



Google 



40 



verbis: quasi classUms tempestate perditis, Nutla hic mentio 
fit naufragii, quoniam ex substantivo tempestas satis appa- 
ret calamitatis ratio. Quibus de causis non credo verba 
duplici naufragio a Suetonio scripta esse, sed e margine in 
textum traditum irrepsisse. 

Cap, 19. Tumultus posthac et rerum novarum initia 
coniurationesque compluresy prius qt4am invalesce- 
rent indicio detectaSy compressit alias alio tem- 
pore: Lepidi iuvenis^ deinde Varronis Murenae 
et Fanni Caepionisj .... ad eoctremum Telephi^ 
muiieris servi nomenculatoris, 

In hoc loco tractando non possum quin admirer summam 
doctrinam et perseverantiam, quam adhibuerunt pierique viri 
docti ut interpretarentur textum traditum. Sed frustra, nam 
funditus corrupta sunt vocabula quae nobis exhibent iibri Mss. 

Inter varias coniurationes, quas compressit Augustus, ul- 
timam enumerat auctor Telephi^ nomenclatoris cuiusdam, et 
addit Telephum fuisse servum mulieris. 

Quid sit nomenclator, nemo est qui ignoret, sed quid 
velit hoc loco additamentum mtdieris servi^ nemo est qui 
satis explicare possit. Nomenclatores semper fuerunt servi, 
nullam ergo utilitatem habet haec tituli circumscriptio vel 
repetitio. Multa tamen viri docti in annotationibus monue- 
runt, quae nihil ad rem faciunt. Disseruerunt de nomencla- 
toris munere Casaubonus, Oudendorpius, Wolfius, Ernestius, 
Burmannus; de forma nomenctilatoris fere iidem. Egregie 
tamen falluntur omnes interpretes, tam veteres, quam recen- 
tiores, si credunt vocabulum muiieris sanam esse. Quis rau- 

lieri nomenclatoris usus? Omnia argumenta, quae ad locum 
nostrum defendendum adhibent viri docii, ex hoc ipso loco 
hauriunt. Nusquam, tota Latinitate, locum invenire possumus, 
unde appareat ullam feminam unquam nomenclatorem ha- 
buisse. Loci, quos citant ex Statio, ex Martiale (Lib. YIIL 
Ep. 21 — 23), ex lustino (lib. XXX. c. 2), prorsus alias res 
narrant, atque id, quod in iis quaerimus. Burmannus qui- 
dem in fine annotationis suae citat iocum Plinii (Lib. XXXIII. 
c. 6), unde haurit: „Mulieres vero divites et quibus turba 
servorum esset, potuerunt quoque servorum causa^ quorum 
nomina ignorabant, nomenculatores adhibere." Plinius fuse 
disputat eo loco de luxu sui temporis, de anulorum usu 
etc, sed ne verbo quidem iliic mentionem facit mulierum. 
Quae dixit Plinius de nomenclatoribus adhibendis, intelli- 
genda sunt de viris, non de mulieribus. 

Fatendum tamen est vocabutum mtdieris^ tam nude po- 
situm, plerisque viris doctis displicuisse ; librorum tamen 
Mss. auctoritatem aspernari non ausi sunt Sed ad ipsum 
locum redeamus et videamus quid narret auctor. 

Coniuravit Telephus quidam, servus mulieris. Cuius mu- 
lieris? Quae, quaeso, est haec mulier? Si verum esset, quod 
contendunt omnes interpretes, saepe aetate imperatoria fac- 
tum esse ut mulieres quoque nomenclatoribus uterentur, 
luce clarius est matronas tantummodo nobilissimas ditissi- 
masque huius generis servos habuisse. Si ergo Telephus 
mulieris servus fuisset, sine dubio nomen illius mulieris 
per totam urbem cognitum fuisset, coniuratione Telephi 
nomen illud in omnium ore fuisset, et, quod pro certo 
habere possumus, ad Suetonii quoque aures venisset. Nimi- 

rum auctor mulierem nominasset, non scripsisset temere: 
mulieris^ tamquam de muliere infimae conditionis ageretur. 

Hoc ipsum nomen est, quod quaerimus. Et unus saltem 
est in numero interpretum, qui veram mendi naturam in- 
tellexerit, Nic. Heinsium dico. Is solus vidit in vocabulis 
muiieris servi latere nomen proprium nomenclatoris domini. 
Domini tantummodo nomen bonum praebere sensum potest. 

Ex coniectura verum nomen restituere non possumus. 
Latetne in vocabulo mtdieris Aemilii? Nemo scit. In servi 
Servii vel Severi? Nemo est, qui respondere possit. Nesci- 
mus et fortasse numquam iiiud nomen inveniemus, sed 
verba mtdieris servi orta esse e nomine proprio corrupto pro 
certo affirmare audeo. Deteantur ergo haec verba, legatur: 

ad extremum Tdephi nomenclatoris^ usque ad tempus 

quo e novis fontibus, adhuc incognitis, verum domini nomen 
tandem effodere poterimus. 

Cap. 21. Nec ulli genti sine iustis et necessariis 
causis bellum intulit^ tantumque afuit a cupidi- 
tate quoquo modo imperium vel beUicam ghriam 
augendi^ ut quorundam barbarorum principes in 
aede Martis Vltoris iurare coegerit mansuros se 
in fide a>c pace^ quam petercnt^ a quibusdam vero 
novum genus obsidum^ feminas^ exigere tempta- 
veritj qu>od neglegere marum pignera sentiebat; 
et tamen potestatem semper omnibus fecit^ quotiens 
vdlent obsides recipiendi. 

Multa legimus in veterum interpretum annotationibus 
spectantia ad quaestionem utrum revera hoc genus obsidum 



Digitized by 



Google 



43 



noYum sit, an non ; quae tamen silentio praeterire possumus. 
Yideamus autem de ultimis sententiae verbis, quae corrupta 
mihi videntur. 

Si sana est lectio: red^iendi^ recipere idem valet ac recu- 
perare^ sicut saepius apud Suetonium, e. g. : Aug. c. 8 : Posl 
receptas Hispanias'^ Tib. c. 9: Bec^pit et signa^ qua^ M. 
Crasso adetnerant Parthi Quid autem significat recuperare 
obsides? Haud dubie non est: recipere nonnullos ut mittant 
alios^ non est mutare^ nam, si id voluisset auctor, nimirum 
disertis verbis scripsisset, usus esset aut verbo mutandi^mt 
permutandL Igitur nihil aliud significare potest, quam red- 
pere in perpetuum^ in omne tempus^ i. e. : foederis vel pacis 
fundamenta et praesidia toUere; id ipsum facere, quod om- 
nibus modis evitare vult Augustus. 

Ut pacem, summo labore, magnaque opera saepe impe- 
tratam, firmissimis pignoribus sanciret, eam ob causam fe- 
minas exigit, non viros, quod sperat barbaros non neglecturos 
esse feminas, sicut negligunt viros; simulne iis daturus 
esset facultatem recuperandi haec pignora ut statim bellum 
renovare possent? Quae credat, qui credere vult. De ea re 
ne cogitavit quidem Augustus. Sed in verbo redpiendi latet 
vitium, levique mutatione restituenda est lectio, quam veram 
puto. Facultatem non facit redpiendi^ sed revisendi dbsides 
qu^ties veUent. Feminas non negligent mariti, parentes, cog- 
nati, ut sperat, idque eo minus, siperintervallum, sisubinde 
revisere eas poterunt, ne longiore temporis spatio earum 
quoque obliviscantur. 

Testis est Tacitus, qui narrat inter obsides fuisse ^puellas 
nobiies", unde apparet Augustum non exegisse vetulas vel 

infimae conditionis feminas, sed tales, qiiae cognatis amicis- 
que cordi esse debebant. 

Legimus enim apud Tacitum (Germania, cap. 8): ,,Captivi- 
tate(m) ionge impatientius feminarum suarum nomine timent ; 
adeo ut efficacius obligentur animi civitatum, quibus inter 
obsides puellae quoque nobiles imperantur." Si autem iis 
potestas ab Augusto facta est, quoties vellent recipiendi 
puellas illas, minime opus iis erat timere. Etiam vocabuia 
quoties vellent potius coniungenda sunt cum revisendi, quam 
cum recipiendi^ nam ex iis videmus Augustum intellexisse 
id saepe fieri posse, quod dici non potest de obsidibus re- 
cuperandis. Denique, verbum revisendi in usu fuisse apud 
auctorem nostrum, testantur plures loci, e quibus cito: Tib. 
c. 11: „petit ut sibi permitteretur revisere necessitudines, 
quarum desiderio teneretur" ; Galba, cap. 1 : „Liviae .... 
Yeientanum suum revisenti .... aquila gallinam albam .... 
demisit in gremium e. q. s." etc. Credo ergo Suetonium 
scripsisse revisendi. 

Cap. 22. lanum Quirinum^ semel atque iterum a 
condita urbe ante memariam smm clausum^ in 
multo breviore temporis spaxio terra mariquepace 
parta ter dusit. 

Yenimus ad locum de quo accurate fuseque disseruerunt 
viri docti. Omnes libri Mss., in quibus antiquissimi optimi- 
que eandem praebent lectionem: ter clusit. Integrum fere 
libellum conficere possimus ex doctorum annotationibus dis- 
putationibusque de his vocabulis, quas omnes repetere non 

licet, sed videaraus breviter quid de re narrata firmiter con- 
stet apud auctores veteres. 

lanum Quirinuro a condita urbe bis omnino clausum esse 
ante Augusti tempus, testantur, iisdem fere verbis, Livius, 
iib. I. 19; Plutarchus in Numae historia, c. 20; Florus, 
lib. IV. c. 12. 64; Vell. Paterculus, lib. 11. c. 38 et ipsum 
Monumentum Ancyranum. De templo ciauso sub Augusti 
regno certa legimus testimonia apud Dion. Gassium, Vel- 
leium, Plutarchum et Orosium, unde scimus lanum clausum 
fuisse anno 29 a. Chr., post devictum Antonium, (Dio Cass. 
lib. LI. c. 29; Velleius, lib. IL c. 38; Plutarchus, De fort. 
Koman. c. 9; Orosius, lib. VI. c. 20. 8) et iterum anno 25, 
post superatos Cantabros, (Dio Cass. lib. LIII. c. 27; Oro- 
sius, lib. VI. c. 21. 1). Haud dubie ergo constat Augustum 
bis lani templum clausisse, sed de illo tertium clauso nul- 
lum habemus testimonium cui fidere possimus. Unus tan- 
tummodo exstat locus, ubi narratur Augustum denuo clau- 
sisse lanum anno 2 a. Chr. (Orosius, lib. VI. c. 22. 1), quod 
factum a nullo alio scriptore confirmatur. Dio (lib. LIV. 
cap. 36) memorat senatum templum claudi iussisse anno 
10 a. Chr., quod tamen Daciorum rebellione impeditum est. 
Sic autem Monumentum Ancyranum intelligere et interpre- 
tari possumus, ubi legimus: „Cum (que) a condita urbe 
lanum Qnirinum bis omnino clausum fuisse prodatur, eum 
Senatus per me Principem ter claudendum esse iussit," e 
quibus verbis nunc apparet bis revera templum clausum 
fuisse, sed terfium decretum id quidem a senatu fuisse, at- 
tamen templum apertum mansisse. 

Cum ergo videamus de duobus his factis tantummodo satis 

constare apud auctores, quaerere possumus: Cur, si sana 
esset lectio ter, tertium clausi templi mentionem non fecis- 
sent fontes veteres? Si omnes, vel nonnulli auctorum, quos 
citavi, persuasum habuissent Augustum ter clausisse tem- 
plum, sine dubio hoc commemorassent factum disertis ver- 
bis, narravissent post quod bellum, quo anno id factum 
esset. Sed tacent hac de re, qua de causa quam maxime 
dubitationi istud ter clusit est obnoxium. Atque altera quo- 
que restat causa, cur suspectum habeam locum nostrum. 

Suetonius scripsit, si fides habenda codicibus: dtmt pro 
clamU. Silentio praetereunt hanc formam interpretes, vel 
paucis verbis annotant sine dubio fieri potuisse ut sic auc- 
tor scriberet. Quod vix credi potest, nam cur hac forma 
usus esset Suetonius, quae non est illius temporis, cumque 
semper scribat claudere, clatmis, claudendum etc. ? Sic legi- 
mus apud eum, semper et ubique, sine ulla exceptione; hoc 
unico loco exstat forma clusit Quae res valde suspecta mihi 
videtur. (De verbo claudendi cf Caesar, cap. 34: Massiliae^ 
quae sibi in itinere porta^ clauserat\ Nero, cap. 23: clausis 
oppidorum portis'^ Nero, cap. 47: clausis forihus^ Domit, 
cap. 17: et praeterea clatisa omnia reperisse\ Tiber., cap. 50 : 
uno oppido dausam {luliam uxorem) etc. etc). 

Habemus ergo duo vocabula, quae ambo vitiosa creda- 
mus. Non tamen duabus coniecturis emendanda sunt, sed 
sufficit una. Suetonius breviter Augusti vitam narrans, uno 
verbo, ni fallor, exposuit sub eius regno lani templum ali- 
quoties clausum fuisse. Nonne fieri potuit ut utereturverbo 
composito et scriberet : interdusit^ i. e. : clausit per interval- 
lum; subinde, interdum clausit? Optime scio vulgo inter- 

cludere nihil significare nisi praedudere^ sepire^ ohsepire^ in- 
tersepire^ attamen quaerere velim: Licetne hic cogitare de 
significatione praefixi, quam nominavi, quae neque ab 
argentea Latinitate, neque a Suetonii loquendi ratione 
aliena sit? 

Praefixum inter hanc significationem habere scimus ex 
auctoris nostri loco: Augustus, cap. 24, ubi legimus: „ne 

legatorum quidem cuiquam permisit uxorem intervisere^^* 

quod est: per intervallum revisere. Sic intelligimus unde 
forma clusit orta sit atque unde vocabulum ter^ sed quo- 
niam vetustissimum est vitium, omnesque hoc loco consen- 
tiunt codices, numquam magnopere lectionem pravam suspi- 
cati sunt viri docti, sed potius summam navarunt operam 
ut recte interpretarentur sententiam. Qui tamen bene cogi- 
taverit de loci difficultate in re historica et orthographica, 
facile videbit textum traditum defendi non posse et fortasse 
mecum censebit legendum esse: interclusit. 

Kestat ut levem correctionem adhibeamus verbis: in 
multo breviore temporis spatio, Delenda enim est praepositio 
in, sicut iam monuit Vir Clar. Cornelissen. Haud difficile 
est explicare quo modo in textum irrepserit. Glossator qui- 
dam, legens verba ter clusit^ supra textum scripsit signum 
III, ut indicaret numerum tres. Hoc signum prave lectum 
et intellectum est, ita ut mox mutatum sit in praepositionem 
m, quae a recentiore manu in textum inserta est. Verum 
enimvero multo potius totum hoc additamentum ineptum 
atque insulsum e textu amoveamus. Quivis enim sentiet 
comparationem inter septem saecula, inde ab urbe condita, 
et quadraginta annos, per quos regnavit Augustus, olere 

interpolatoris emblema, Suetonioque vix digna esse. Ad quam 
opinionem etiam me adpellit textus Monumenti Ancyrani, 
ubi nihil de temporis breviore spatio legimus, cum prae- 
sertim Monumentum haud dubie auctori fons fuerit unde 
hausit haec omnia. Sublato ergo hoc emblemate potissimum 
eo modo sententiam nostram legerem: lanutn Quirinum^ 
semel atque iterum a candiia urbe ante memoriam suam 
clausum^ terra marique pa^ parte interclusit. 



Cap. 24. Decimam legionem contumacius parentem 
cum ignominia totam dimisit^ item alias immodeste 
missionem postulantes citra commoda emeritorum 
praemiorum exauctoravii. 

Verba commoda emeritorum praemiorum tautologia non 
ferenda laborare iam monuit Baumgarten-Crusius, et recte 
quidem, nam commoda et praemia prorsus idem valent Sic 
legimus apud auctorem nostrum : Aug. cap. 49 : „ . . . . ad 
certam stipendiorum praemiorumque formulam adstrinxit, 
definitis .... commodis missionum" ; Caiig. cap. 44 : „com- 
moda emeritae militiae"; Nero, cap. 32: ^stipendia militum 
et commoda veteranorum"; Oalba, cap. 12: „Germanorum 
cohortem sine uUo commodo remisit in patriam"; et Vitell. 

cap. 15: „ut veteranorum iustaeque miiitiae commoda 

polliceretur." Igitur citra commoda emeritorum praemiorum 
idem valet ac sine praemiis emeritorum praemiorum^ quod 
sanum esse non potest. 

E glossemate nimirum vocabulum praemiorum in textum 

migravit, quod facile intelligere possumus, si cogitamus de 
verbo praecedente emeritorum. 

Duplici enim modo hoc verbum explicari potest, i. e. : 
tamquam genitivus neutrius generis, vel tamquam casus 
masculini generis. Uenitivus neutrius generis hic significat 
simpliciter: praemia emeritae militiae] genus masculinum 
vult: milites emeriti^ veterani, Sine dubio significatio posterior 
praeferenda est, sed glossator quidam, putans emeritorum 
neutrius esse generis, supraposuit praemiorum^ ut indicaret 
adiectivum emeritum pro substantivo scriptum talem habere 
significationem. Quodsi vera esset lectio iam sic pleonasmum 
haberemus, quem quidem evitare studemus. 

Praestat ergo interpretari emeritorum ut genitivum mascu- 
lini generis et intelligere totum locum ut locos similes 
citatos. Inprimis autem delendum censeo praemiorum. 

Cap, 25. Libertino mUite , . . . bis ustis est: semel 
ad praesidium cohniarum lUyricum contingentium^ 
iterum ad tutelam ripae Eheni fluminis; eosque^ 
servos adhuc viris feminisque pecuniosioribus in- 
dicios ac sine mora manumissoSj sub priore veooUlo 
habuU e.q.s. 

Hunc locum prave traditum esse, nemo est, qui non sen- 
tiat. Abundant enim vocabula servos adhuc. Oudendorpius 
tamen, consentiente Buhnkenio, non delenda ea sed mutanda 
putavit, proposuitque lectionem: ad hoc servos^ quae lectio 
meliorem, lucidioremque sententiam non reddit. 

Ego, etiam contra summorum virorum auctoritatem, credo 

servos adhuc ineptum esse additamentum glossatoris, qui 
monere voluerit se bene intelligere pronomen eos^ idque sig- 
nificare servos ante manumissionem. Sed, iam satis hocpatet, 
et non solum nihil ad interpretandum locum nobis haec 
circumscriptio prodest, sed etiam significationem obscurat. 

Satis lucida sunt, quae narrat auctor: Augustus viris 
feminisque ditioribus imperat servorum numerum, quibus 
utitur sub priore vexilio, sed antequam eos faciat milites, 
prius manumittit, libertinosque reddit. 

Luce clarius est, ut puto, non opus esse manumittere eos, 
qui non amplius servi sunt, qui iam iure libertini nominan- 
tur, nec magis perspicuum est, quo modo Augustus viris 
feminisque indicere, i. e. : imperare edicto potuerit manu- 
missos libertinosve. In vocabulis eosque indictos ac sine mora 
manumissos omnia legimus, quibus opus est ad locum nos- 
trum bene intelligendum, qua de causa miror in recentissi- 
mis quoque editionibus adhuc inveniri verba citata. 

Sine dubio ergo servos adhuc^ tamquam emblema delen- 
dum est. 

Cap. 32. Tdbtdas veterum aerari debitorum^ vd 
praecipuam cdlumniandi materiam^ exussit; .... 
diuturnorum reorum et ex quorum sordilms nihil 
aliud quam voluptas inimicis qtuiereretur nomina 
aholevit^ condidone proposita^ ut si quem quis 
repetere veRet^ par periculum poenae subiret 

Quid est diuturnus reus? Non quaero quo modo hocloco 
verba citata explicanda sint, nam haec sunt perlucida. Nimi- 

rum narrare voluit auctor de reis, quorum multo ante no- 
mina delata erant, tales, quales commemorat in Domitiani 
vita, cap. 9: „rei, qui ante quinquennium proximum apud 
aerarium pependissent." Hac de significatione, vel potius de 
hac explicandi ratione inter se consentiunt viri docti, inter- 
pretes tam veteres quam recentiores ; hoc ergo non est quod 
quaero, sed rogo num heneLsLtineiicipossitdiuturnusrem? 

Estne haec locutio argenteae Latinitatis ? Minime, neque 
aurea, neque argentea Latinitate recte scribi potuit diutumus 
rms. Nusquam, neque apud Suetonium, neque apud alium 
scriptorem huius locutionis exemplum inveniemus, hic unicus 
exstat locus^ ubi diuiurnus dicitur de persona. 

Semper coniungendum est adiectivum diutumus cum sub- 
stantivo, quod significat statum^ factum vel actionem^ ad haec 
substantiva tantummodo quadrat, non ad personam. Sic loqui 
possumus, ut legimus apud nostrum, de diuturna vcUetudine 
(Galba, cap. 3); de tam ditUurno spatio (Caesar, cap. 68); 
sic legimus apud Ciceronem (De divinat. L c. 49): „Quae 

extis praesentiuntur, haec notata sunt observatione diu- 

turna"; vel apud eundem (De Senectute, cap. 19): „NihiI 
mihi diuturnum videtur, in quo est aliquid extremum." Non 
difficile est sexcenta huius rei afferre exempla sed minime 
facile est alterum praebere exemplum usus, quem Suetonius 
traditur huius adiectivi fecisse. 

THuturnus reus non est Latine dictum et valde miror hunc 
locum per omnia saecula mansisse intactum, nec unquam 
offendisse uUum interpretum. Equidem persuasum habeo 
lectionem diuturnorum pravam esse, ortamque e pluribus 
vocabulis, quae, remotissimis temporibus male descripta. 

deinde non satis intellecta sunt et in unum tandem voca- 
bulum coaluerunt. Quae tamen revera scripserit Suetonius, 
quaeqne nunc ex coniectura in integrum restituenda sint, 
statuere non possum. Coniicere tantummodo nobis licet, quae 
fere auctor scribere potuerit 

Ipsa crimina reorum non nominantur, unde apparet Augusti 
benignitatem compiexam esse variorum criminum reos. Sive 
autem accipimus Augustum liberavisse unius generis cri- 
minum reos, sive variorum criminum reos, baud dubitandum 
est quin auctor hic quoque criminum generum mentionem 
fecerit. Nusquam apud Suetonium legimus vocabulum rem 
nude positum, semper coniunctum cum alius substan- 
tivi genitivo, ut: caedis, parricidii, criminis, adulterii, ob- 
scoenitatis, falsarum tabularum, maiestatis, incesti, omnium 
criminum, peregrinitatis, interceptarum pecuniarum. Hunc 
autem genitivura, i. e. : criminum genus, bic quaerimus et 
eam ob causam nonnulla suspicor evanuisse vocabula, ut 
e. g. : variorum criminum (reorum), Sensus, qui est in diu^ reti- 
nendus est, sed non opus est adiectivo ditUurnorum, adverbio 
potius diutius^ quod significare debet: eos^ qui iamnimisdiu 
inter reos erant {Diutim nimirum coniungendum est cum 
forma, non scripta verbi esse^ quae mente supplenda est, ut 
e. c. in vita Tiberii, cap. 74: iam diu frigidu^.) Facessat 
ergo inepta lectio diuturnorum reorum et sic legatur sententia 
nostra : ditUius variorum criminum reorum .... nomina dbolevit 

Quamquam probe scio audaciorem meam coniecturam non 
temere accipiendam esse, tamen firmiter mihi persuasum est 
tale quid auctorem nostrum scribere voluisse. Videant tamen 
doctiores. 

Cap, 49. Et quo cderius ac sub tnanum adnuntiari 
cognoscique posset^ quid in provincia qtiaque gere' 
retur^ iuvenes primo modicis intervcUlis per mUi' 
taris vias^ dehinc vehicuia disposuU. Oommodius 
id visum est^ ut qui a loco perferunt litteras^ in- 
terrogari quoqm^ si quid res exigant^ possint. 

lam antiquioribus editoribus bic locus suspectusvisus est; 
inprimis disputaverunt de vocabulis a loco, 

Yariis modis ea explicare, interpretari, immo etiam emen- 
dare conati sunt Expiicavit e. g. Burmannus, qui putat 
a loco significare a loco rei gestae^ eique adstipulatur Canne- 
gieterus (Ad Avianum, pag. 150). 

Emendaverunt Casaubonus et Graevius, qui legendum 
proposuerunt alicunde^ i. e.: a loco quodam, a quocunque 
loco. Sed omnia baec vana. Nam luce clarius est iuvenes 
iiios venire e loco rei gestae; non est credibile iilos litteras 
perferre ex quodam loco, ubi nihil erat gestum; minime 
opus erat disertis verbis hoc significare. 

Nec magis mihi arridet lectio alicunde^ nam hoc quoque 
adverbium in sententia nostra prorsus abundat. Numquam 
enim fuit iuvenis, numquam ullus erit, qui litteras perferre 
possit a nuUo loco. A quodam loco eos venire per se satis 
patet, nec credere possum unquam Suetonium hanc rem, 
quae per se constat, disertis verbis narravisse. Deinde nibil 
ad rem facit unde veniant iuvenes, sed quo modo veniant. 
Quae sane intellexit doctissimus Burmannus, cum annotet: 
yjA loco hic interpretor celerrime, staiim, sub manu^ dicitur- 

que ea forma, qua e vestigio, extemplo^ quae idem sig- 
nificant." 

Sed a loco hoc significare non potest, nec idem est ac 
e loco, Dimidium ergo tantummodo viae decurrit vetus inter- 
pres, quia non vidit in vocabuiis a hco id ipsum adverbium 
latere, quod quaerimus. Legendum autem censeo pro ahco: 
iUico^ nam id solum bonum praebet sensum. Nunc enim 
legimus: Commodius id visum est, ut ii, qui, statim post 
aliquam rem gestam, post aliquid gravius factum, nuntiandi 
causa Bomam missi sunt, ipsi interrogari quoque possent, 
si quid haec res, hoc factum exigeret. Summa autem com- 
modi in novo vehiculorum invento haec fuit, quod ii, qui 
statim Bomam missi fuerant, brevissimo tempore ad princi- 
pem perveniebant, quod fieri non potuerat dispositis per in- 
tervalla cursoribus. 

Adverbium illico Suetonio non ignotum fuisse patet ex 

Caesaris vita, cap. 82 : „ilicoque Cimber Tillius propius 

accessit"; ex Cal. cap. 51: „equum ilico conscendit" etNe- 
ronis, cap. 32: „detractam (matronam) ilico non vestemodo 
sed et bonis exuit". 

Bestat ut in sententia nostra restituendum proponam ver- 
borum tempus imperfectum. Praecedente sententia imperfecto 
tempore utitur auctor, nec uUa exstabat causa cur hoc mu- 
taret. Tota narratiuncula spectat ad Augusti tempus, non ad 
Suetonii; referenda ergo haec verba ad Augusti consilium. 
Quod ita Suetonius, secundum nonnulios interpretes, docere 
voluerit sua adhuc aetate id institutum servatum esse, nihil 
ad rem facit, nam minime de suo, sed de Augusti tempore 
refert. NonnuUi quoque codices imperfectum habent, necnon 

Nic. Heinsius sic legeDdum opinatus est, quibus testibus 
nisus, ego quoque arbitror hoc modo sententiam nostram 
legendam esse: Commodim id visum est, ut^ qui ilico per- 
ferrent litteraSy inierrogari quoque^ si quid res exigerent^ 
possent. 

Cap. 53. Officia cim multis mutuo exercuit^ nec 
prius dies cuiusque sdlemnes frequentare desiit^ 
quam grandi iam naiu et in turba quondam 
sponsaliorum die vexatus, 

Duas hic legimus temporis deflnitiones : quor^am et spon- 
saliorum die^ quarum una: qumdam^ sufticit. Nam si vera 
est lectio tradita, neque amplius circumscribitur vocabulum 
turha^ non satis constat cuiusmodi turbae fiat mentio. Spon- 
saliorum die in turbam incidere potuit Augustus in foro, in 
Campo Martio, in via, in unoquoque denique totius urbis 
loco. Attamen si princeps vexatus esset in quadam turba, 
quae nulla ratione cum sponsaliorum aliquo festo cohaere- 
bat, nullam haberet causam, cur non amplius dies sollemnes 
frequentaret. 

Suetonius ergo vult turbam convivarum, turbam eorum, 
qui ad sponsalia celebranda convenerant. Notum est nume- 
rum eorum convivarum, inprimis apud ditiores, insigniores- 
que, semper permagnum fuisse et sic facile fieri potuit ut 
in eorum turba etiam princeps huc atque illuc pelleretur, 
trahereturque. Quae autem legimus apud auctorem nostrum 
de variis turbis accipi possunt, neque uUa exstat necessitas, 
cur in vocabulo turba videamus convivarum turbam. Locus 

ergo citatus non satis lucidus est et mendum latere credo 
in vocabulo die, 

Circumscriptionem, definitionem quaerimus substantivi 
turba^ ut sciamus qua de turba narret auctor, quam defini- 
tionem invenimus in sponsdliorum. Quid nunc sibi vult abla- 
tivus die? Nihil, sed suspicor prave id traditum esse pro 
diu, quod vitium saepissime legitur in libris Mss. Augustus 
diu vexatus est. Quid sit vexari disertis verbis nobis expii- 
cat A. Gellius (Lib. 11. cap. 6): „Nam qui fertur et raptatur, 
atque huc atque illuc distrahitur, is veoMiri proprie dicitur" ; 
unde patet eum, qui revera vexatur non breviusculum ali- 
buod tempus, sed paulo diutius per turbam impeditum 
fuisse. 

Conferantur praeterea Claudiae improba verba in lepida, 
apud eundem Geilium, narratione, (Lib. X. cap. 6) ubi sic 
ultima verba legimus: „Sed utinam, inquit, reviviscat frater, 
aliamque classem in Siciliam ducat, atque istam multitu- 
dinem perditum eat, quae me male nunc miseram con- 
vexavit !" 

Id autem de Augusto tradit Suetonius: Non boc die pri- 
mum in turba vexatus est; minime, verisimile est ideiiam 
saepius accidisse, sed grandis iam natu quondam tam diu 
vexatus est ut tandem eum buius rei pertaesum sit, qua de 
causa decrevit non amplius frequentare dies sollemnes. Auc- 
torem ergo scripsisse puto: in turba quondam sponsaliorum 
diu vexatus. 

Cap. 54. Antistius Labeo Senatus lectione, cum vir 
virum legeret^ M, Lepidum hostem oUm eius et 

tunc exulantem legit^ interrogatusqm db eo an 
essent alii digniores, suum quemque iudi- 
cium habere respondit 

Denuo venimus ad locum de quo fuse disputaverunt viri 
docti. Consentiunt omnes fere interpretes hic particuiam an 
scriptam esse pro annon. Nostra quoque aetate, in recentis- 
sima Yitae Augusti editione, quam curavit vir doctissimus 
E. S. Shuckburgh (Cambridge, 1896.), legimus in prolego- 
menis, ubi pauca monet editor de Suetonii scribendi ratione : 
„for annon be has an". Sed nulius alius in Suetonio occur- 
rit locus, ubi sic Ipquitur et firmiter nego ex unius loci 
exemplo efficere aliquid licere de scriptoris stylo. Monent 
et veteres et recentiores interpretes: „J[w saepe dici pro 
annon^ ut xpx pro ip* oi et encliticon ns pro nonne non 
ignotum est et patet e. g. e Ciceronis ioco: De officiis, 
Lib. I. c. 15, 5, ubi legimus: „Quidnam . . . . facere debe- 
mus ? An imitari agros fertiles ?" Sed vix hic locus probare 
potest quod volunt docti, nam ipse est dubius et corruptus. 
Vulgata certe hic omittit non, sed plures iam codices aliam 
praebent lectionem, quorum auctoritate nisae, vetustiores 
quoque editiones, dico Ascensii, Facciolatii, Oliveti, Ernestii, 
inseruerunt non, quam lectionem nostro saeculo retinuit 
C. Beier (Lipsiae, 1820). Revera parum apte hic locus com- 
paratus est cum Suetonii loco, varia enim variis locis nar- 
rantur, variaque quaeruntur. 

Ea autem et multa alia, quae in annotationibus commen- 
tariisque tractaverunt viri docti silentio praeterire possumus, 
quod minus ad rem faciunt. Id unum quaerendum est: Si 

verum est an dici posse pro annon^ sequiturne ex ea rean 
prorsus idem valere atque annm? Mimime. Habent etsem- 
per habebunt varias significationes, quam ob causam credo 
non licuisse Suetonio scribere an pro annon, 

Augustus interrogavit Labeonem et dixit, aut: Suntneaiii 
digniores?, aut: Nonne sunt alii digniores?^ quae permultum 
inter se differunt. Si Augustus dixit: „An sunt alii dignio- 
res"? ironice locutus est et eius verba idem significant atque 
id, quod sic per irrisionem dicendum est: „Scilicet non 
sunt aiii digniores"; vel: „Is enim videlicet prae caeteris 
dignus fuit, quem legeres." Si tamen rogavit: „Nonne sunt 
alii digniores?", insolenti quadam superbia locutus est. Inest 
illis in verbis magna acerbitas, quae viva tantummodo voce 
exprimi potest. Haud dubie utraque interrogandi ratio osten- 
dit principis iram, sed variis modis, sive ironice, sive su- 
perbe et amare. Eligendum igitur nobis est, utrum malimus, 
utrum credamus. 

Pro certo habeo non scripsisse auctorem an pro annon-^ 
optime ei notum est discrimen inter duas has locutiones. 
Ego autem credo Augustum rogavisse: Nonne sunt aliidig' 
niores? Magis hic locum esse acerbitati, superbiaeque, quam 
ironiae persuasum habeo. Audit princeps nomen inimici ac 
statim evomit iram. Subito surgens clamat verba amara, non 
cogitat, non urbane sed indignabundus loquitur. Restituen- 
dam ergo censeo lectionem an non, 

Qui autem putant Augustum ironice verba fecisse, ii lec- 
tionem an retinere debent, sed haud dubie textus traditus 
explicari defendique non potest tamquam exemplum styli 
Suetonio proprii. 

Cap, 56. Numquam filios suos populo commendavit 
ut non adiceret: Si merebuntur. Eisdem praetex- 
tatis adhurC assurrectum ab universis in theatro 
et a stantibus plausum^ gravissime q^uestus esL 

Omnes assurgunt spectatores ut principis fiiiis plausum 
dent. Bes est notissima, cuius iam mentionem fecit Cicero 
in Epistulis ad Atticum, Lib. II, cap. 19, ubi narrat: „Cae- 
sar quum venisset mortuo plausu, Curio filius est insecutus. 
Huic ita plausum est, ut, salva re publica, Pompeio plaudi 
solebat"; et De Amicitia, § 24, ubi legimus: ^Stantes plau- 
debant in re ficta: quid arbitramur in vera facturos f uisse ?" 
Stantes ergo plausum dant. Sed bis banc rem nobis narrat 
in una sententia Suetonius. Assurrectum ab universis et a 
stantibus plausum, quod nimirum luce clarius est. Qui semel 
assurrexerunt non iam sedent et postquam assurrexerunt 
universi nuUo modo fieri potuit ut filiis Augusti plaudere 
possent sedentes. 

Qua de causa suspicor leve vitium latere in vocabulis 
a stantibus^ praesertim quod vocabula illa non integra legun- 
tur in nonnullis codicibus et vetustissimis editionibus, ubi 
invenimus: astantibus, Praepositio illic adbaesit verbo, unde 
concludere audeo olim unum tantummodo vocabulum locum 
tenuisse nostri a stantibtiSy nec diu quaerendum est quale 
fuerit hoc vocabulum. Qravissime questus est Augustus de 
nimiis honoribus, quibus filii sui a populo afficerentur, atque 
idcirco verbum legendum puto cuius sensus maiores adhuc 
reddat eos honores. 

Legendum ergo propono : instantius plausum^ i. e. : non 
breve tempus, sed diutius plaudunt spectatores. Yocabulum 
instantius non alienum esse a Suetonio patet ex vita D. 
Ciaudii, cap. 5, ubi legimus: ^Tiberius patruus petenti ho- 
nores consuiaria ornamenta detulit; sed instantius legitimos 
flagitanti id solum codiciiiis rescripsit e. q. s." Ut ergo tolla- 
mus tautologiam non ferendam, levi mutatione sententiam 
nostram corrigendam puto, quae mutatio ineliorem quoque 
praebet sensum. 

Gap. 64. Gaium et Lucium adoptavit^ domi per as- 
sem et lihram emptos a patre Agrippa e. q, s, 

Mittamus quaestionem utrum legendum sit per assem an 
per aes et lihram\ haec nihil ad propositum nostrum nec 
ad sententiae interpretationem, at potius de interpunctione 
pauca disseramus. Sicut nunc legimus, Augustus fertur domi 
emisse Gaium et Lucium a patre Agrippa. Cuiusne in domo 
haec emptio facta est? Non satis constat. Domus haud dubie 
hoc loco potest esse tam Augusti, quam Agrippae. Sed vix 
credi potest principem Agrippae domum iisse ut ibi emeret 
filios, cum ei liceret in domo sua totam mancipationem ad 
finem perducere. 

Gaius et Lucius adhuc sunt in patris potestate, qua de 
causa Agrippa, sine populi consensu, fllios Augusto eman- 
cipare potuit. Nullius ergo momenti est, quo loco emptio 
illa facta sit, sed ubi Gaium et Lucium adoptaverit Augustus. 

Duae enim sunt adoptandi rationes: adrogatio et manci' 
patio. Qui autem, morte parentum suorum, iam patres fami- 
lias efifecti sunt, ii nonnisi in foro^ coram pontiflcibus, lege 

Curiata, in alterius potestatem transire poterant; haec est 
adrogcUio. Guius rationis mentioneni facit Suetonius eiusdem 

vitae cap. 65, hisce verbis: „ Agrippam simulqueTibe- 

rium adoptavit in foro lege Curiata." Quae vero hoc loco 
disertis verbis narrat auctor, cur, quaeso, ea non commemo- 
raret capite praecedente? 

Id enim est, quod in sententia nostra quaerimus, nempe 
quo modo adoptaverit. Atque id ipsum narrare voluit Sue- 
tonius: Augustum adoptavisse G. et L. non adrogatione sed 
mancipatione^ quam ob causam eum scripsisse puto, non: 
Oaium et L, adoptavit^ domi per assem e, q, s., sed : Oaium 
et L, adoptavit domi^ per assem et lihram emptos a patre 
Agrippa, 

Interpunctione mutata iam id legimus, quod quaerimus, 
nunc enim scimus ubi facta sit mancipatio iila, atqueetiam 
cum utrius nomine coniungenda sit domus ilia. Ea nimirum 
est Augusti. Probe scio vulgo mancipatumem fieri solere 
apud praetorem, apud eum^ apud quem legis actio est^ sed 
idem constat de emptione, unde efficere possumus licuisse 
Augusto domi adoptationem perficere, quia ipse iurisdictio- 
nem habebat. 

Cap, 67. Diomeden dispensatorem^ a quo simulam- 
bulante incurrenti repente fero apro per metum 
ohiectus est^ maluit timiditatis arguere quam 
noxas e, q, s. 

Veteri iam interpreti, Torrentio, suspectum fuit adiectivum 
ferum, Defenditur tamen a Burmanno, qui affert nonnulla 

argumenta, quae probare non possum. Non enim putat al- 
terutrum abesse posse vocabulum, quia periculum ingens et 
duplex fuit, et ex repentino incursu et ex apro fero. 

Sed nimirum omnes apri feri sunt, nec periculum illo 
adiectivo augetur. Deinde citat nonnullos Ovidii versus, de 
quibus hoc tantummodo contendere volo: Numquam, ut fir- 
miter credo, licet ex sermone poetico haurire argumentum 
neque ad defendendam, neque ad arguendam iocutionem 
insolitam apud Suetonium, cuius sermo prorsus differt ab 
usu poetico. Sine dubio magis ad rem facit quod duobus 
aliis locis ipse auctor scripsit aprum sine adiectivo. 

Legimus enim in vita Tiberii cap. 34: „dimidiatumque 
aprum apposuit"; et ibidem cap. 72: ^missum in arenam 
aprum iaciiiis desuper petiit". Posteriore praesertim loco, si 
voluisset, si talis Suetonii usus fuisset, adiectivo ferum ei 
utendum erat. 

Credo ergo etiam nostro locoabundare fero^ quod facile, 
a secunda manu suprascriptum, in textum irrepere potuit, 
atque ideo delendum esse censeo. 

Eodem capite, in fine, legimus: 

Thallo a manu^ quod pro epistola prodita denarios 
quingentos accepisset^ crura ei fregit e.q,s. 

Sic e codice Memmiano ediderunt plerique editores, pleo- 
nasmo non ferendo. Alii codices habent effregit^ quod tamen 
non est verbum sollemne in hoc supplicio. Cicero, Pro 
Roscio Amer. cap. 20 narrat: „Quodsi luce canes latrent, 
iis crura suffringantur-', sed Suetonius semper hac in re 

utitur verbo frangendi^ ut e. g. in vita Tiberii cap. 44: 
„ . . . . atque utrique mox, quod mutuo flagitium exprobra- 
rant, crura fregisse". 

Deinde de pronominis usu disputantes varios afferunt locos 
interpretes, qui tamen nibil fere cum loco nostro commune 
habent. In iis autem, qui idonei videntur, pronomen is re- 
spondet praecedenti pronomini reiativo. Citant porro vitae 
Augusti caput 94: „Ad quartum lapidem Campanae viaein 
nemore prandenti ex improviso aquila panem ei e manu 
rapuit e. q. s.", ubi ei haud dubie non minus supervacuum 
est et nimirum e sequenti praepositione e ortum, actandem 
Domit. cap. 3, ubi est: „Deinde uxorem Domitiam, ex qua 

in secundo suo consulatu filium tulerat alteroque anno 

consalutavit Augustara; eandem, Paridis histrionis amore 
deperditam, repudiavit", ubi revera pronomen eandem suam 
habet significationem. Est enim tamen eam. 

Quibus omnibus missis, contendere possumus, nostro loco 
prorsus supervacuum esse pronomen ei, nec defendi posse 
vel usu quotidiani sermonis, vel longiore inter ThaUo et 
crura spatio. Rectissime ergo pronomen delendum esse pii- 
taverunt nonnulli viri docti, quibus lubenter assentior. 

Cap. 70. Caena quoque eius secretior in fahulis 

fuit in qua deorum dearumque habitu dis- 

cubuisse convivas et ipsum pro ApoUine ornatum^ 
non Antoni modo epistolae singulorum nomina 
amarissifj^e enumerantis exprobrant^ sed et ver- 
sus e.q.s. 

Quid hic significat amarissime enumerare? Haud dubie 

hoc adverbinm conveniret ad exprdbant^ non ad enumerare, 
Nec melius respondet vocabulo praecedenti singulorum^ unde 
patet Antonium hovisse omnium convivarum nomina. Non 
mentionem fecit nonnullorum e convivarum numero sed 
universorum. Optime ergo haud dubie totam illam quaestio- 
nern indagavit Antonius, antequam virorum matronarumque 
illustrium nomina literis mandare ausus est, ne forte tam 
gravi in re insontium nomina recitaret. 

Qua de causa pro certo habeo Suetonium scripsisse: 
a>ccuraitssime. Hoc enim adverbium optime convenit ad enu- 
merare^ i. e. : recitat Antonius nomina gentilia, praenomina, 
cognomina, ne quis dubitare possit utrum patrem anfilium, 
matrem an filiam nominare voiuerit. Tunc denique expro- 
brare potest Antonius, cum accuratissime noverit et enume- 
ret omnium in caena nefaria convivarum nomina. Quod ad 
rem palaeographicam attinet, non multum inter se differunt 
amarissime et accuratissime^ quo fieri potest, ut scriba ali- 
quis, ante oculos iam habens verbum exprohrare potius 
scripserit id adverbium, quod apte cum eo verbo coniungi 
potest. Attamen non est dubitandum, quin amarissime prsLve 
sit traditum. 

Cap. 72. Ac per annos amplius quadra^nta eodem 
cubicuh hieme et aestate mansitj quamvis parum 
salubrem valitudini suae urbem hieme experiretur^ 
assidueque^ in urbe hiemaret. 

Lepidissime atque acutissime hoc de loco disseruit Pola- 
kius, in libello iam supra citato. Mendose locum traditum 

esse, nemo est, qui non sentiat et variis modis tentaverunt 
interpretes explicare sententiam insanam. Sed, ut recte monuit 
Polakius: ^Quae veteres critici ad locum sanandum attule- 
runt, fere ippviTx (Xfjt^hco,^^ Nec tamen tanta doctrina ad ex- 
plicandum, nec gravi mutatione ad locum emendandum opus 
esse lucide demonstravit vir clarissimus. Haec enim scribit: 

„Duo proponuntur continentiae Augusti exempla, quod 
nec cubiculum pro anni tempore mutaverit, nec urbem, 
quamvis hieme sibi molestam, hieme effugerit. Sic ergo 
legendum est: Ac per annos amplius qmdraginta eadem 
cubiculo hieme et aestate mansit et quamvis parum saluhrem 
valUudini sum urbem hieme eocperiretur^ assidue in urbe 
hiemavit. Gorruptelarum ratio in promptu est Exciderat 
copula post marmt] ut asyndeton evitaretur, male adiectum 
que post assidue^ et — loci sententia sic semel perverse 
intellecta — ultima syllaba verbi hiemavit simul corrupta est." 

Sine dubio meliorem sic praebet sensum locus noster, 
attamen etiam nunc aliquid restat, quod me offendat. Quae 
statim sequuntur: aeger autem in domo Maecenatis cubabat 
coniungi non possunt cum eo, quod modo narravit Sueto- 
nius. Quid? Ne aeger quidem urbem relinquere vult quam" 
vis parum salubrem vdlitudini suae hieme experiretur? Cur, 
quaeso, domum, cubiculumque aegrotans mutaret, cum morbi 
causa esset urbs Romae, ex qua egredi non vult ? Si verum 
est parum salubrem valitudini eius hieme fuisse urbem, ni- 
mirum, aeger cum esset, non solum reliquit domum, sed 
etiam urbem. E verbis citatis efficere possumus non urbem 
ei perniciosam esse, sed cubiculum in quo cubabat. Qua de 
causa adhuc credo textum traditum post Polakium in inte- 

grxxm restituendum esse et alia mutatione iocum persa- 
nandum. 

Non enim narravit auetor urhem hieme parum salubrem 
fuisse, sed auram, id est: auram cubiculi, ubi hieme et 
aestate mansit Nunc denique sanam habemus sententiam. 
Nunc unum tantummodo continentiae Augusti exemplum 
affert auctor, sed gravissimum, quod duobus argumentis de- 
monstrat. Tam continens erat princeps ut semper maneret 
in eodem cubiculo, cuius auram hieme parum sibi salubrem 
interdum experiebatur, sed quoties per ipsam illam auram 
in morbum incidebat, non idcirco ex urbe proficiscebatur, 
sed tantummodo domum suam relinquebat et in Maecenatis 
domo melius salubriusque cubiculum quaerebat. Quamquam 
aeger, tamen semper in urbe hiemabat. 

Igitur hoc modo sententiam nostram legendam censeo: 
Ac per annos amplius quadraginta eodem cuhicuJo hieme et 
asstaie mansit^ quamvis parum stxtvibrem valitudini sfioe auram 
hieme experiretur^ assiduegue in urbe hiemaret. 

Cap. 75. Saturnalibus^ et si quando alias libuisset^ 
modo munera dividebat^ vestem et aurum et ar- 
gentum, modo nummos omnis notae^ etiam veteres 
regios ac peregrinos^ interdum nihU pra^eter cUicia 

et spor^ias atque alia id genus^ tittdis am- 

biguis et obscuris. 

Sic omnes codices, praeter unum, Viterbiensem. 
Codex Viterb. praebet scripturam : veteres ac peregrinos^ 
atque, ut saepius fieri solet, unus tantummode e magno co- 

dicum nuinero, verain servavit lectionem. Begios emblema 
olet et sine dubio delendum est. 

Regios enim appellare solebant Bomani omnes remotiorum 
temporum nummos, sive Servio Tullio, Tarquiniove regnan- 
tibus signatos, sive sub consulibus factos. Quod non igno- 
tum fuit glossatori cuidam, qui idcirco definitionem super- 
vacuam vocabulo veteres suprascripsit Hoc quoque rogare 
velim: XJnde Augustus, quoties munera dividere volebat, 
tam multos antiquissimos et procul dubio rarissimos num- 
mos capere poterat? Yix credi potest a^tate imperatoria 
adhuc exstitisse tam ingentem vere regiorum nummorum 
multitudinem. Quodsi nonnulli conservati essent, tantum- 
modo vetustate ii, non pretio aestimandi erant, atque eius- 
modi nummi loco mercis interdum venibant, ut nostra 
quoque aetate numismata vetusta. (Qua de re conferatur 
Ulpianus, Lib. IX. Ad legem Gorneliam de falsis, et titulus 
De veteris numismatis potestate. God. Justin. Lib. II.) 

De vetustissimis nummis rectissime monet in annotatione 
sua ad locum nostrum Y. Ds. Shuckburghius: „If any such 
existed in the time of Augustus, they would be reckoned 
as belonging to the royal period"; unde apparet me illum 
quoque interpretem in quaestione de vocabuli regius usu 
quotidiano adsentientem habere. Ob duas ergo illas causas, 
verbi dico usum et nummorum raritatem, pro certo habeo 
vocabulum regios emblema esse. Deleatur ergo. 

Cap, 76. Secundarium panem et pisciculos minutos 
et caseum hubulum manu pressum et ficos virides 
biferas maxime appetebai; vescehaturque et ante 

caenam quocumqm tempore et loco^ quostomachus 
desiderasset. 

Yocabula quo stomachus dant omnes libri Mss., omnesque 
fere editiones, praeter Ald. Stephani et Oraevii primam, quae 
omiserunt quo^ quod etiam eiici voluerunt Lipsius et Tor- 
rentius. Quantum video, recte, nam nec Oudendorpii coniec- 
tura quoquo loco^ nec alia lectio quod^ quae in nonnullis 
vetustioribus legitur editionibus, meliorem, purioremque red- 
dit sententiam. Becte docet Baumgarten-Crusius Suetonium 
vocabulo quicumque uti solere etiam non connexo cum se- 
quentibus pro omnis^ sed nostro loco idem non valet ac 
omnis. Hic sequenti relativo non o\pus est, quia iam ipsum 
pronomen quicumque relative scriptum est Solum vocabulum 
quocumque eandem vim habet ac : omni loco et tempore^ quo. 
Non ergo significat quovis^ sed eodem modo interpretandum 
est ac pronomen Oraecum SVr/^, quod etiam absolute scribi 
solet. 

Nusquam alibi in Suetonii operibus talis apparet locutio, 
quamquam passim occurrit vocabulum quicumque. De solito 
vocabuli usu apud Suetonium coqferantur nonnulli loci, e. g. : 
Caesar, cap. 66; Claudius, cap. 2, 34, 36; Augustus, cap. 66 
et 78; Tiberius, cap. 18 et 65; Caligula, cap. 32;Vespasia- 
nus, cap. 8 aliique. Eodem modo ac nostro loco etiam Caesar 
et Livius usi sunt vocabulo quicumque^ e. c. : Caesar, Bellum 
Civ. Lib. n. cap. 40: 

„Quamcumque in partem equites impetum fecerant, hostes 
loco cedere cogebantur"; et apud Livium, Lib. IIL cap. 11 : 
„Quemcumque lictor iussu consulis prehendisset, tribunus 

mitti iubebat." (Notum est Ciceronem, Caesarem, Sallustium 
in eiusmodi sententiis indicativo uti solere, posteriores vero 
scriptores coniunctivo.) Credo ergo et hic Lipsii Torrentiique 
scripturam restituendam esse, et pronomen qm delendum. 

Cap. 91. Oum dedicatam in CapitoUo aedem Tananti 
lovi assidue frequentaret^ somniavit^ queri Capi- 
tolinum lovem cuUores sibi ahduci^ seque respon- 
disse, Tonantem pro ianitore ei appositum; ideo- 
que mox tintinndbulis fastigium acdis redimiit^ 
quod ea fere ianuis dependebant. 

De ultimis huius sententiae verbis videamus. Imperfectum 
dependebant offendit Oudendorpium, qua de causa suasit 
dependeant. Contra eum docuit Wolfius imperfectum bene se 
habere, ut Augusti actionem respiciens, neque tamen Suetonii 
aetate hunc morem omissum significans. Sed nihil id ad 
rem; quidquid legimus, verba haec ultima: quod ea fere 
ianuis dependebant corrumpunt contextum. 

Quid enim continere debent? Causam nimirum, cur istud, 
quod narratur, Augustus fecerit. Sed quid? 

Quia tintinnabula vulgo ianua dependent, eam ob causam 
iis Augustus non ianuam, sed fastigium redimit? Quae ca- 
piat, qui capit. Nonne ergo templum lovis Tonantis portam 
vel ianuam habebat? Quodsi eam habebat, quidni ianuae, 
sed potius fastigio affixit Augustus tintinnabula? 

Sed non opus est haec perscrutari. Augusti factum huc 
redit: Somnio perterritus lovem Capitolinum sibi vult ob- 
stringere, ideoque mox actione symbolica lovem Tonantem 

revera ianitorem reddit. Totam principis actionem symboli- 
cam esse, nemo est, qui non intelligat, qua de causa minime 
opus est Augustum unum tantummodo tintinnabulum aedis 
ianuae affigere, sicut fortasse fieri solebat in Romanorum 
insulis et in procerum domibus. Fortasse dico, nam de 
tintinnabulorum usu quotidiano inter se non consentiunt 
viri docti. Dio Gassius enim, ut unum ex: antiquitate afferam 
exemplum, in somnii Augusti narratione, refert : „o/ yccp rxg 

(TVmKlX^ VVKTCOp ^KoUTtTOVTSq KOsioOVO^OpOVfTlV^ OTTOOg (T^flXmiV .... 

IvvoavTxu' Secundum eum igitur tintinnabulum non ianuae 
affixum est, sed a ianitore portatur, ut eo signum dare 
possit. 

Deinde satis constat vocabulum fastigium prorsus aliud 
quid significare quam iantia^ nec unquam id significare posse. 
Quibus argumentis nisus contendere audeo numquam ultima 
haec verba a Suetonio scripta esse. Non sunt Suetonii sed 
glossatoris. Auctor noster tantummodo narravit: „Tintinna- 
bulis aedis fastigium redimiit Augustus, ut lupiter Tonans 
Capitolino pro ianitore appositus videretur", ac nihil aliud. 
Lector Bomanus statim intellexit quid vellent et Augustus 
et Suetonius, nam tintinnabulorum usus, quisquis fuit, sine 
dubio omnibus Bomanis notus erat Olossator quidam tamen, 
ut Augusti factum interpretaretur, verba citata suprascripsit, 
ut declararet sic apud Bomanos fieri solitum esse; qua de 
causa censeo ea delenda esse. 

Cap. 94. In Asdepiadis MendeUs Thedogufnenon 
libris hgo^ Atiam^ cum ad sollemne ApoUinis 
sacrum media nocte venisset, posita in templo 

ledica^ dum ceterc^ matronae dormirent^ dbdor- 
misse e»q.8. 

Ad hunc locum recte annotavit Crusius: „Ceterum vitio- 
sam esse lectionem: dum ceterae m^atronae dormirent^ nemo 
non vidit." Varios ergo tentaverunt modos emendandi in- 
terpretes. Torrentius totum enuntiatum resecandum censet, 
Graevius suasit: dum ceterae matronae domum irent^ quae 
emendatio placuit Oudendorpio et Pabricio; Ernestius contra 
legit: dum ceterae matrona^ venirent vel convenirent^ quae 
laudantur a Woifio. Burmannus vero haec verba abesse 
mavult: ^infarta ab aliquo, qui verebatur, ne matronae 
conspecto vigilantibus dracone diffugerent" 

Sine dubio vulgatum defendi non potest. Modus coniunc- 
tivus me non offendit, quia non pendet a dum^ sed ab ora- 
tione obliqua; recta esset: Atia^ dum ceterae maironae dor- 
miunt, obdormiit. Sed sic Latine dici non potest, dicendum 
erat: et ipsam dbdormisse. E lectione ergo vulgata efficere 
possumus Atiam solam fuisse in templo. Si enim matrona- 
rum multitudo in templo fuisset, haud dubie Suetonius 
scripsisset posUis hcticis^ nam vix credibile est multas ma- 
tronas ad sacrum sollemne convenisse et in iis Atiam solam 
lectica latam esse. Nihil tamen de matronis illis constat, 
neque quidquam amplius de iis narrat scriptor. 

Cur ergo media nocte in templum venit Atia? Sic hanc 
rem mihi fingo: Yenit Atia cum magna matronarum turba 
sacrorum publicorum causa, quod interdum fieri solebat, 
quodque etiam apparet e capite 86. De illis autem sacris 
tacet Suetonius, non haec sacra vult, cum dicat: ad sacrum 

soUemne, Sed duplex propositum Atiam ad ApoUinis aedem 
duxit Venit quoque ad pervigilium, ut saepe faciunt ii, 
qui, privata religione, vel morbo vel alicui malo remedium 
quaerunt, et eam ob causam ea sola lectica lata est. Post- 
quam ergo ceterae matronae, sacris publicis rite perfectis, 
domum reverterunt, Atia sola remanet in templo, ibique 
obdormiscit. Qui enim somnia captabant soli in templum ire 
solent. Atiam solam esse in templo pro certo habeo. Sed 
ubi nunc sunt ceterae matronae, quae dormiunt? Nimirum 
domi Narrat Suetonius matronas dormire, sed non narrat 
ubi. E verbis eius apparet, ut supra monstravi, in templo 
id fieri non posse, ergo dormiunt domi Quod vocabulum ob 
magnam litterarum similitudinem perfacile praetermitti pcr- 
tuit. Levissima igitur mutatione legendum proponere velim : 
dum ceterae matronae domi dormirent. 

Cap. 95. Post necem Caesaris reverso ah ApoUonia 
et ingrediente eo urbem^ repente liquido ae puro 
sereno circulus ad spedem caelestis arcus orbem 
solis ambiit^ ac subinde luliae Caesaris /Uiae mo- 
nimentum fulmine ictum est. 

Quid sibi volunt verba: liquido ac puro sereno? Non 
quaero quid significent, nam perlucida haec sunt, sed an 
recte Latine sic dici possit? Quod non credo. Serenum sub- 
stantive scriptum est, et substantivum serenumpTOTSxxs idem 
valet ac coelum purum^ clarum^ lucidum^ et persaepe quoque 
tempestas arida et sicca. Sed numquam licet vocabulo sere- 
num uti pro coelum^ sine uUa definitione. Nostra autem in 

sententia legimus, tautologia haud ferenda : liquido ac puro 
coelo liquido ac puro^ quod ne Suetonii quidem orationi 
concedi potest. 

De' vocabulo serenus et serenum conferantur nonnuUi, 
quos contuli, loci: Lucretius, Lib. I, vs. 143: „induit noc- 
teis vigilare serenas"; Ibidem, Lib. VI, vs. 246: ^namcoeio 
nulla sereno, Nec leviter densis mittuntur nubibus unquam" ; 
Virgilius, Georg. Lib. I, vs. 100: „Humida solstitia atque 
biemes orate serenas"; Ibid. Lib. I, vs. 393: „Nec minus 
ex imbri soles, et aperta serena, Prospicere"; Ib. Lib. I, 
vs. 461: „unde serenas, ventus agat nubes"; Aenaeis, Lib. 
VI, vs. 707: „apes aestate serena floribus insidunt"; Silius 
Italicus, Lib. V, vs. 58: „sensimque fluebat, Caligo in ter- 
ras nitido resoluta sereno"; Ibid. Lib. XII, vs. 4: „Ver 
Zephyris tepido mulcebat rura sereno"; Lucanus, Lib. I, 
vs. 530 : „Pulgura fallaci micuerunt crebra sereno" ; Mar- 
tialis, Lib. IV, Ep. 64: „Et planus modico tumore vertex, 
coelo perfruitur sereniore"; Aulus Gellius, Lib. II, cap. 21: 
^adferebant Priverni sereno per diem totum rubrum solem 
fuisse"; Plautus, Mercat. Act. IV, 1, vs. 306: „Hic Favo- 
nius serenus est, istic Auster imbricus". 

Ex omnibus iis locis luculenter apparet quo modo voca- 
bulo serenm^ vel substantivo serenum utendum sit, nec ullus, 
praeter nostrum, exstat locus tota Latinitate, ubi serenum 
nude scriptum sit pro codum. Qua de causa persuasum habeo 
lectionem traditam mendosam esse. Vocabulum sereno nimi- 
rum e glossemate in textum irrepsit. Suetonius scripsit: 
liquido ac puro coelOy ad quae verba. glossator quidam anno- 
tavit: serenoy ut indicaret unum illud vocabulum prorsus 

idem valere qaod quatuor illa verba in textu; et supra- 
scripta haec annotatio in textum migravit. 

Locus igitur noster in integrum restituendus est et sic 
legendus : .... repente liquido ac puro coelo^ circtdus .... 
orbefn solis afnbiit 

Suetonius, Tiber. cap. 70: 

Verba : et ab hoc plerique ediderunt, ab interpolatore 

profecta sunt. 

11. 

Cicero, In Catilinam, I. 2. 4: 

Hdbemus enim huimmnodi senatus con^ultum^ verum in- 
dusum in tabulis^ tamquam in vagina reconditum^ quo ex 
senatus constdto confestim te interfeetum esse^ CaiUina^ convenit. 

Post reconditum excidisse credo telum. 

m. 

Cicero, Ad Famil. V. 12: 

Bedituque retinetur. 

Legendum est: reditus spe retinetur. 

IV. 

Cicero, De Oratore, I. 1, 3: 

.... qui per nos a communi peste depulsi in nosmet ipsos 
redundarent. 

ScribeDdum puto : qui^ per nos communipeste depulsa e. q, s, 

V. 

Livius, XXI. 5, 9: 

Verba: castrisque super ripam positis suura locum non 
tenent, ponenda sunt post traiecit. 

VI. 

Velleius Paterculus, I. 2, 2: 

.... immioctmque castris hostium de industria, imprudenter, 
rixam ciens interemptus est. 

Legendum censeo: immixtusque castris hostium^ de in- 
dustria rixam ciens^ interemptus est. 

VIL 

Curtius, m. 1, 13: 

.... quae quia continenti adhaeret, sed magna ex parte 
cingUur fluctibus^ speciem insuiae prad>et. 

Iniuria L Keelhoflf (Bevue de Philologie, XXI, 1 , pag. 37) 
quia inter verba sed et magna transponit 

vm. 

Horatiani Carminis III, 26 consilium et argumentum vs. 1. 
vocabulum puellis poscit, lectionem dueliis respuit 

TX. 



Ovidius, Metamorpb. XI, vs. 493: 

nec se^ qui sH stcUus^ ipse fatetur, 
Scire rcUis redor^ nec quid iuheatve^ vetetve. 
Corrigendum arbitror pro ratis: saiis. 

X. 

Homerus, Odyssea, a. vs. 255: 
Verba f/ yJip vertenda sunt nam si, 

XI. 

Homerus, Odyssea, s. vs. 33 et j^. vs. 264: 

Pro TroxiistTfj^^og restituenda est Codicis G. lectio: toAu- 

yofi^^. 

XII. 

Homerus, Uias, 6, vs. 538: 

Cum Nauckio legendum est h ovpctvov. 

xm. 

Thucydides, III. 39, 2: 

Verba a7ro<rra<n^ — fVr/v delenda sunt. 

XIV. 

Aristopbanes, Fax, ys. 1132 et 1164: 
Verba: fjt^sr ivipoov hxipav (plkoov 
*et: To y»p (pirx) Trp^ov <p6v€i 
delenda sunt 

XV. 

Plato, Politeia, I, pag. 331 in initio: 
Deleatur vocabulum cr(poipx. 

XVI. 

Piato, Politeia, II, pag. 380: 

jcxxuv 5f ouTtov CpJivxt isov Ttvt 'yiyv6(r6xi iyxiov ovtx^ xts. 

Legendum censeo: iyxd^ ovTt. 

xvn. 

Plato, Apologia, V, in fine: 

fTTf/S^ iKStVOg T€T€\€VT}jK6V. 

Pro glossemate illa verba habenda sunt. 

xvm. 

Lucianus, Timon, 9: 

Verba fV) toov ^[jloov expungenda sunt. 

XIX. 

Xenophon, Cyropaedia, V, 2, 17: 
Pro xpirxy^ legendum puto xKotfi, 

XX. 

Sophocles, Philoctetes, vs. 758: 
Legendum propono: 

TTXivotQ VhooQ 

